Bizkaiak enplegu-programen belaunaldi berria jarriko du martxan - Deia\ndeia.eus 31.05.2021 | 21:59\nBILBO. Gero eta gertuago dago Bizkaiko Foru Aldundiaren enplegu-programen belaunaldi berria. Oraingo honetan, Aldundiak esperientzia profesionalaren alde joko du, langabeak enplegagarritasun hobea duten sektore eta profiletara bideratuz.\nTeresa Laespadak, Saileko arduradunak, azaldu duenez, "Pertsonei enplegurantz laguntzen" ari gara. "Enpresei ere entzuten diegu, eta langabeak enplegagarritasun hobea duten sektore eta profiletara bideratzen ditugu", gaineratu du.\nOstiralean goizean, Juan Carlos Abascal, Ermuko alkatearekin batera, Laespadak ekintzailetzako programa berritzaileen eta kalitatezko enplegu egonkorreko programaren barruan prestakuntza jasotzen ari den taldeetako bat bisitatu du.\nDiputatuak gogorarazi duenez, pandemiako hilabeteetan Enpleguaren Defentsarako Planean jasotako premiazko hainbat neurri hartu ziren; Plan hori covid-19ak ekonomia arloan dituen ondorio erasokorrenei aurre egiteko txoke-ekimena da. Hilabete hauetako ikaskuntzaren eta Europako jardunbide egokien gomendioen ondorioz (Erantzukizun Fiskaleko Agintaritza Independenteak (AIReF) jasotakoak), langabetuei laguntza pertsonalizatua ematearen eta esperientzia profesional eraginkorra bermatzearen alde egiten duten programen belaunaldi berri hau bultzatu da. Gainera, abian jartzen ari diren enplegu-programek beste enpresa-gako batzuk jasotzen dituzte, besteak beste autoenplegua eta enpresa-erreleboa, bai eta enpresak sendotzea ere.\nOkupagarritasuna sustatzeko lehen dekretuari dagokionez, Lanberri programa garatzen duen lehen linea bat du; horren bidez iraupen luzeko langabeei, 45 urtetik gorakoei, kualifikazio txikiko pertsonei eta desgaitasuna duten pertsonei enpleguan laguntzeko ibilbide integralak ezartzen dira. Programak lan-orientazioa eta -aktibazioa, enpresen premiei lotutako 60 eta 600 ordu bitarteko prestakuntza eta laneratzea barne hartzen ditu, eta laneratzeari dagokionez gutxienez % 15eko konpromisoa du. Linea horretako inbertsioa 2,6 milioi euro baino gehiagokoa da eta emakida-araubidea norgehiagoka da.


Juan de Orobiogoitia Agirre - Wikipedia, entziklopedia askea.\nJuan de Orobiogoitia Agirre\nJuan Lejarzegi Orobiogoitia Agirre Iurretan jaio zen, 1718ko irailaren 13an. Rosa de Aguirre eta Sebastián de Orobiogoitiaren semea zen. Bere testamentuan agertzen den atxikimenduaren arabera, Orobion kokatuta dagoen Orobiogoitia baserrian jaio zela ondorioztatu da. Dokumentu horretan Goiuriko Agirre baserria ere aipatzen da, bere amaren familiarena.\nIurreta, 1718ko irailaren 13a\n1794ko irailaren 9a (75 urte)\nPeru aldera joan zen eta bere bizitza Lima hirian eman zuen, gaur egun Lima izenarekin ezagutzen dena. Ez dago hango bizipenei buruzko argibide askorik. Ezkongabea bizi izan zen. "Consulado de Lima" erakundearen aholkularia izan zen eta merkataritzan lanean dirutza handia egin zuen.\n1794ko irailaren 9an zendu zen eta urriaren 4ean zabaldu zuten bere testamentua.\nGaur egun, Iurretan badago Juan Orobiogoitia izeneko bigarren hezkuntzako ikastetxe publikoa.\nOrobiogoitia BHIko webgunean ikus daiteke Juan Orobiogoitiak utzitako testamenduaren transkripzio bat, Gerediaga elkarteko Jon Irazabal Agirrek testamentu horren eta ondoren sortutako fundazioen inguruan, 1996an argitaratu zuen ikerketa batean oinarrituta (Testamentua-eta gaztelaniaz daude jatorrian).\n↑ «Iurretako Udala - Herritar ospetsuak» www.iurreta.eus Noiz kontsultatua: 2019-02-27.\n↑ Orobiogoitia BHI > Historia\nAzken aldaketa 3 urtarrila 2021(e)an, 15:10(e)tan\nOrriaren azken aldaketa: 3 urtarrila 2021, 15:10.


LABek Rafa Diez eta Arnaldo Otegi askatzeko eskatuz egingo den manifestazioan parte hartzeko deia egiten du | LAB SINDIKATUA\nEkintza Politikoa Euskal Herria LABek Rafa Diez eta Arnaldo Otegi askatzeko eskatuz egingo den manifestazioan parte...\nLABek Rafa Diez eta Arnaldo Otegi askatzeko eskatuz egingo den manifestazioan parte hartzeko deia egiten du\nLAB: “Bateragune auziko bost kideei sei urte luzez askatasuna bahitu eta eskubide zibil eta politikoak urratu zaizkie”\nSei urte pasatu dira, 2009ko urriaren 13an, LAB sindikatuaren Donostiako egoitzatik Rafa Diez, Arnaldo Otegi, Sonia Jacinto, Miren Zabaleta eta Arkaitz Rodriguez atxilo eraman zituztenetik. LABek, urriaren 17an, Donostian, Rafa Diez eta Arnaldo Otegi askatzeko eskatuz egingo den manifestazioan parte hartzeko deia egiten du.\nIgande honetan, kondena oso osorik beteta, askatasuna berreskuratu dute Arkaitz, Sonia eta Mirenek. Ezer baino lehen gure ongi etorria eta besarkadarik beroena helarazi nahi diegu hirurei. Momentu hauetan, bereziki gogoan ditugu oraindik preso diren Rafa Diez eta Arnaldo Otegi eta lehen egunean egin bezala haien askatasuna exijitzen dugu.\nSei urte luzez askatasuna bahitu eta eskubide zibil eta politikoak urratu zaizkie, zer eta haien delitu bakarra izan denean Euskal Herriarekiko konpromisotik, gure herrian bake eta konponbide demokratikorako garai berri bat irekitzeko lanean aritzea.\nEz orduan, ez orain, Estatua ez dago prest aldaketak ekarriko dituen prozesu demokratiko batean sartzeko. Denbora izan da testigu, ordea, eta Estatuaren blokeo politikak porrot egin du, ez du lortu Herri honek konponbidearekiko duen apustua geldiaraztea, ezta Ezker Abertzalearen estrategia politikoa zapuztea ere. Alderantziz, gatazkaren arrazoiak eta ondorioak gainditzeko herri honen determinazioa sendotu egin da.\nEuskal Herrian gatazka politikoa gainditzeko Ezker Abertzaleko militante hauek jokatutako papera eta egindako ekarpena oso garrantzitsua izan da. Gaur, 6 urte geroago, bereziki gogoan dugu Rafa Diez, gure idazkari nagusi ohiak egindako ekarpena, langile zapalkuntza gainditzeko proiektu politiko berri baten bidean.\nSindikatu independentista gara, hark ereindako haziak sindikatuan bizi-bizirik diraute. Euskal gatazka politikoaren superaziorako konpromisoan berresten gara eta herri honek behar duen konponbide demokratikorako baldintzen alde lanean jarraitzen dugu.\nBake eta gatazkaren konponbide prozesuan aurrera egiteko askatu beharreko korapilo ugari geratzen da oraindik: Bateragune auziarekin amaitzea, martxan diren auzi politiko guztiak bertan behera geratzea eta presoen afera konpontzeko guztiak etxeratzea. Arrazoi asko ditugu, gehiegi, mobilizatzen jarraitzeko.\nLABetik ere, datorren larunbatean, Donostiako kaleetan Rafa Diezen eta Arnaldo Otegiren askatasuna eskatuko dugu. Ingerentzia politiko guztien gainetik, herri honek bere bidea egin dezan, mobilizatzera dei egiten diegu langile guztiei ere.


Etxerat Elkarteak XVI. Nazionala ospatu du Leioan | Usurbildarrak aurrera\n← Apirilaren 13tik 16ra egingo den Gazte Akelarreko ekimenerako bonoak Aitzaga tabernan eskuragarri\nApirilaren 19an ‘Enneco, haritzaren memoria’ proiektua aurkeztuko da Potxoenean →\nEtxerat Elkarteak XVI. Nazionala ospatu du Leioan\nPosted on 2017/04/11 | Utzi iruzkina\nApirilaren 2an Etxerat Elkarteak bere XVI. Batzar Nazionala ospatu zuen Leioako EHUko campusean. Pasa den urteko balantzea egiteaz gain, hemendik aurrerako egin beharreko lanaren planifikazioa aurkeztu zuen:\n“Gaur Leioan gure hamaseigarren batzar nazionala burutzen ari gara eta aurrera begiratzeko asmo sendotik abiaturik egiten dugu. Etxeratek bere konfiantza osoa euskal gizartean ezarria du, egoera politiko berriak sortzeko eta bakerantzako bidea egiteko, eta helburu hori lortzeko, berriki indarrean jarria den akordio soziala aintzat hartuz, euskal gizartea arlo ezberdinetan ordezkatzen duten indar politiko, sindikal eta sozialen parte hartzea eta atxikimendua behar ditugu. Akordio sozialaren bidez euskal presoek pairatzen duten urruntzea bertan behera utzi eta larriki gaixorik dauden presoen egoerari konponbidea jartzea lortu nahi dugu.\nGasteizen azken Batzar Nazionala egin zenetik urtebete igaro den honetan, euskal preso politikoen senide eta lagunak ispilu aurrean jartzen gara berriz ere, salbuespenezko espetxe politika kupidagabearen jomugan gaudelako. Politika honen ondorio fisiko, sikiko eta ekonomikoak suntsigarriak dira eta denborak aurrera egiten duen heinean eragina areagotu egiten da.\nGaitz larri eta sendaezinak pairatzen dituzten presoentzat denbora bukatzear dago. 1-3/2017 azken instrukzioak modu garbian adierazten du Espainian estatu arrazoia ez dela soilik heriotz zigorra, era honen bidez presoen senide eta lagunen sufrimendua azken uneraino luzatu eta areagotu nahi dutelako. Eta honen aurrean, berandu baino lehen, akordio politiko eta instituzional baten bidez denetariko neurriak indartu nahi ditugu, eskubide urraketa honekiko gero eta handiagoa den gizartearen sentikortasunari bidea zabaltzeko.\nPresoak urruntzean senideekin izan beharreko loturarekiko eskubideak urratzen dira. Frantziako espetxeetako ikuskatzaile nagusiak honela adierazi du bere urteroko txostenean. Europar legebiltzarreko talde batek ere bat egiten du adierazpen honekin, baita Espainiako Auzitegi Konstituzionaleko hiru epaileek ere, baina batez ere euskal gizartea da urruntzea iraganeko kontua izan dadila nahi duena. Eskubide urraketaren bidez gobernuek ezarri diguten sufrimendu eta mendeku egoera horren aurka akordio sozialak muga jarri behar du.\nETAk armagabetzea burutzeko adierazitako borondadeari Espainia eta Frantziako gobernuek emaniko erantzunaren ondorioz, gizarte zibilak gobernuek jorratu nahi ez duten bidea jorratu behar izan du, eta hau guztiz adierazgarria iruditzen zaigu. Honen truke saririk ez dela izango esan dute, baina hori ez da kontua, giza eskubideak aintzat hartzea baita helburua. Giza eskubideak betetzea sari baten parekoa dela uste izatea oso oker handia da, eta eskubide horiek betearazi beharko lituzketen gobernuek honelakorik ezin dute esan, hau onartezina da.\nBatzar nazional honek, normaltze sozial eta politikoa lortzea dela eta, Etxeratek egin beharreko ekarpenari begira atzera ezinezko pausua izan beharko luke. Eskubideak urratzen direnean horren berri zabalduko dugu eta salatu egingo dugu. Egungo espetxe politikak eragiten duen mina nolakoa den jakin dadin lanean jarraituko dugu, eta urruntzeak kaltetutako senide eta lagunei arlo ezberdinetan laguntzeko onena eskainiko dugu. Era berean, egoera honek sortzen duen giza kaltea ahal den neurrian apaltzeko behar diren baliabide tekniko eta humanoak lortzen ahaleginduko gara”.\nElkarretaratzeak lau hiriburuetan\nEtxerat Elkarteak deituta Hego Euskal Herriko 4 hiriburuetan elkarretaratzeak burutu ziren pasa den astean azken istripua salatu asmoz. Murtziako espetxean (787 km) dagoen Mikel San Sebastian preso politikoaren lagun batek kotxe istripua sufritu zuen Oiartzunen, bisita izan ostean.


‘Euskal Pampa’, Euskal Herriko eta Argentinako bertoko ohiturak batzen dituen Landa Turismo proiektua\nJuan E. Barra herriko 2012ko Erreki Lehiaketan, 'Euskal Pampa' taldeko partaidetza (argazkia Euskal Pampa)\nEkimen interesgarri bati ekiteko elkartu ziren duela bi urte Buenos Aires probintziako Tres Arroyoseko euskal jatorrizko lagunak. Argentina osokoak eta bisitari atzerritarrak erakartzeko asmoarekin, euskaldunen presentzia ugaria duen eskualde honetako historia, berezitasun eta baliabideak ezagutarazteko proiektu bat jarri zuten martxan tresarroyostarrek. ‘Euskal Pampa’ izeneko Landa Turismo proposamenak Buenos Aireseko kostaldeak eta lautada zabalak bisitatzeko birak antolatzen ditu, eskualdeko nekazaritza eta abeltzaintzako ekoizpena eta herriko sukaldaritza baztertu gabe. “Gure inguruan Euskal Herritik etorritako etorkinen arrastoak daude, edonon. Adibide bat jartzeagatik esango dut ardi azienda zuten dozena bat finka zeudela beste garai batean hemen. Guztiak familia euskaldunenak ziren. Orain bi bakarrik geratzen dira, baina bietako jabeak euskaldunen ondorengoak dira”, azaldu dio ‘Euskal Pampa’ arduradunetako bat den Natalia Cubiatebeherek EuskalKultura.com-i.\nTres Arroyos, Argentina. Herriko Hiru Erreka euskal etxea partaide, 2010ean jaio zen ‘Euskal Pampa’ landa turismo proiektua. INTA-ko ‘Cambio Rural’ delako programaren baitan, proiektu honen helburua eskualdean nabaria den euskaldunen eragina sustatzea da eta bide batez landa inguruneko jendearen hirietarako exodoa ekiditen saiatzea.\n“Aukera ugari ditugu gure herrietan jendeak ondo pasatzeko, giro erabat tradizionalista batean. Eta tradizioei buruz hitz egiten dugunean, Euskal Herriko eta Argentinako benetako ohiturei buruz ari gara, ez ‘komertzialegiak’ diren horietakoak. Gure proposamenak baserrietako egunoroko bizitza ezagutzean datzate, nolakoak diren ekoizpen sistemak eta abere-hazkuntza azaleratuz, esaterako; beste alde batetik, garrantzi handia ematen diegu hemengo lehengaiekin egiten diren eskulanei eta elikagaiei. Jaietara ere eramaten ditugu gure bisitariak. Criollo-en trebetasuna oso erakargarria egiten zaie turistei ‘jinateadetara’ eramaten ditugunean”, adierazi digu Cubiatebehere proiektuko turismo aholkulariak,\nPampa sakonean egiten diren bidaia hauek beste ezaugarri berezi bat dute. “Euskal immigrazio handia jaso zuen iraganean Tres Arroyos partiduak eta euskaldun horien presentzia, nabaria da herrietan zein kanpoan. Hori dela eta eskualdean barrena egiten ditugun ibilbideetan aztarna horien berri ematen diegu bisitariei eta euskal sukaldaritza, dantza, musika eta euskara ere ezagutzeko aukera ematen diegu”, azaldu digu Cubiatebeherek. “Bi kulturen -Euskal Herrikoa eta Argentinakoa- arteko elkar bizitzaren ondorioak dira hemen garatzen diren hainbat ekintza; horregatik Argentinako baita Euskal Herriko publikoari dago zuzenduta gure proposamena”.\n[Euskal Herriarekiko lotura nabaria da txoko guztietan]\n‘Pampa Vasca’ Landa Turismo proiektuak aukera anitz ematen dizkio hiritik atera nahi duen eta bizimodu autoktonoarekin harreman berezia izan nahi duenari. “Bidaiak turistaren interesak kontuan hartuz antolatzen ditugu. Eta baserrietako giroa ezagut daiteke, baina gure kostaldeko hondartzak eta herrixkak ere bai. Dataren arabera, herrietako ospakizunetan hartzen dugu parte. Adibidez, aste honetan –apirilaren13an- ‘Olibondo-bidea’ egingo da Coronel Dorrego hirian, eta ikustea merezi duen ekitaldia da. Interesatuak izatekotan oso helmuga polita da hori”.\nJakina denez, ‘asteburu luze’ batzuk izango ditugu aurten Argentinan eta aitzaki eder bihur daitezke paseotxo bat egiteko. Hirietako zarata eta jendetzatik aldendu nahi dutenek ‘Euskal Pampa’ proiektuko arduradunekin jar dezakete kontaktuan: Hiru Erreka euskal etxea, Sarmiento kalean, 375, telefono zenbakia, 02983 – 421121; edo helbide hauetan: pampavasca@gmail.com edo zenbakaitz@speedy.com.ar.\n‘Euskal Pampa’-ren bloga\nTres Arroyosko euskaldunak, lankide bertako landa-turismoa sustatzen, 'Euskal Pampa' ekimena abiarazi dute\nHiru Erreka Euskal Etxeak indarra hartu du Tres Arroyosen eta baita eskualdeko herrietan ere\nMintzaldiak, erakusketak eta musika Hiru Erreka Euskal Etxea ostiraleraino egiten ari den Emakumearen Astean


Ikusmina piztu du Bergarako robotika azokak, eta batez ere drone modeloen erakusketak - Bergara - Goiena.eus\nIkusmina piztu du Bergarako robotika azokak, eta batez ere drone modeloen erakusketak\nImanol Soriano 2015-11-08 11:28\nZientzia, Teknologia eta Berrikuntza Jardunaldien barruan frontoian egin dute azoka, zapatuan. Laboratoriumen eta Aroztegin ere egon da zer ikusi eta ikasi.\nOhiz kanpoko gailuak egon dira ikusgai, zapatuan, Bergarako frontoian. Robotika azoka egin dute eta drone modeloen erakustaldiak harrera ona izan du. Drona, gidari gabeko aireko sistema da. Gaur egun, erabilera ezberdinak ditu eta epe laburrean lortutako ospearen ondorioz, etorkizunerako ere erronka ugari izatea aurreikusten da. Teknologi hori zertan den eta gailu horiek zertarako gauza diren erakutsi zuten hainbat lagunek, zapatuan, Bergarako robotika azokan.\nZientzia, Teknologia eta Berrikuntza Jardunaldien barruan geocaching ikastaroa eta Practice your music izeneko software-aren erakustaldia ere egin dituzte Bergaran. Laboratoriumen eta Aroztegi aretoan, hurrenez hurren.\nAstean ekintza gehiago


Nogaye Lo mallorkarrak kontratua berritu du - Busturialdeko Hitza : Busturialdeko Hitza\nBEREZIA Mahonez jantzi da Bermeo\nNogaye Lo mallorkarrak kontratua berritu du\nGernika-Lumoko taldean jarraitzea, Emakumezkoen Ligan jokalari moduan "egonkortzeko aurrerapausoa" dela adierazi du pibotak.\nNogaye Lok beste urte batez Lointek Gernika Bizkaiaren elastikoa defendatzen jarraituko du. 2020-2021 denboraldian bere hobekuntzarekin jarraituko du.\nJokalariaren arabera, kontratu luzapen hau bere ibilbide profesionalean Emakumezkoen Endesa ligan jokalari moduan egonkortzeko aurrerapauso bat da: “Eta non hobeto Gernikan baino. Iazko denboraldian oso eroso egon nintzen taldean eta sasoi ahaztezin bat osatu genuen, nire bizitzako onenetarikoa, bai pertsonalki zein talde moduan eta oso zaila izango da emaitza horiek errepikatzea”. Aurreko denboraldiko lorpenak berdintzea lortu nahi du, “zaleen gozamenerako batik bat”.\nBeste behin, Mallorkako pibota Lointek Gernika Bizkaiaren “jokamoldearen giltzarrietako bat” izatea da klubaren arduradunen nahia. 24 urteko pibotak, aurreko denboraldian kantxan egondako bataz besteko 17 minutu eta 35 segundoetan, bataz beste 7,1 puntu eta 3,6 errebote lortu zituen ligan. EuroCupen, aldiz, bere estatistikak hobetu zituen, 8,5 puntu eta 3,7 errebotetaraino helduz. “Malosteko uztaiak ondo babestuta jarraituko dute, Emakumezkoen Endesa Ligako pibot defenditzaile onenetariko batengatik”, zehaztu dute klubaren ordezkariek. Taula azpiko gunea bere gotorlekua bilakatu duela azpimarratu dute: “Gainera, erasoan garapen handia izan du bere jaurtiketetan, batez ere, gero eta konfiantza gehiago lortuz. Horrela, urrutiko lerrora arte zabaldu du bere mehatxua, hirukoetan %45,5eko bataz bestekoak lortuz”.\nBerriztapen honekin Lointek Gernika Bizkaiak, iazko emaitza onak ikusita, “talde gazte bat osatzeko zutabeak egonkortzen” jarraitzen duela nabarmendu dute: “Itziar Ariztimuño lehenengo, Marta Alberdi ondoren, Roso Buchen fitxaketa, Belen Arrojoren jarraipenarekin eta Nogaye Loren berritzearekin talde gernikarrak bloke nazional sendoa osatzen du”.


Jaioaurreko diagnostikoaren gaurkotasuna eta inplikazioak - ZientziaEus\nJaioaurreko diagnostikoaren gaurkotasuna eta inplikazioak\n1991/07/01 Merino Santxo, Ana Iturria: Elhuyar aldizkaria\nTeknologia berrien aurrerapenari esker, jaioaurreko diagnostikoa finkatzeko. Izan ere jaioaurreko diagnostikoa egiteak, fetuak izan dezakeen edozein anomalia ezagutzeko egin daitezkeen maniobra guztiak burutzea esan nahi du.\nOrain dela gutxi arte, haurdunaldi-prozesua eta bertan hazten ari den izakia medikuntzarentzat misterio hutsa izan dira. Izaki horretaz eduki genitzakeen ezaugarriak oinarrizko metodoen bitartez lortzen ziren eta horrela ia ezinezkoa zen erditze-unea nolakoa eta noiz izango zen jakitea. Bederatzi hilabetetan zehar emakumeek erabat izaki ezezaguna gestatzen zuten, askotan zein arazo izan zitzakeen ondo jakin gabe edo arazo horiek hobeto ezagutzeko biderik izan gabe.\nZer da jaioaurreko diagnostikoa?\nHaurdunaldi-prozesua eta bertan hazten ari den izakia misterio hutsa izan dira medikuntzarentzat, orain dela gutxi arte.\nTeknologia berrien aurrerapenari esker, egoera hau gaur egun aldatu egin da eta dagoeneko badugu zenbait bide (oso sofistikatuak) fetuaren egoerari buruz informazioa lortzeko eta horrela jaioaurreko diagnostikoa finkatzeko. Izan ere jaioaurreko diagnostikoa egiteak, fetuak izan dezakeen edozein anomalia ezagutzeko egin daitezkeen maniobra guztiak burutzea esan nahi du.\nGaur egun ezagutzen diren sortzetiko akatsen kopurua bost milatik gorakoa da eta horietatik % 80 aipatu metodoak erabiliz ikus daitezke. Sortzetiko akats hauek honela sailka daitezke:\nanomalia kromosomikoak (sortzetiko akatsen % 12)\ngaixotasun hereditarioak (% 28)\nmalformazioak (% 60)\nAnomalia kromosomikoen adibide bezala, mongolismoa aipa daiteke (21 trisomia), gaixotasun hereditarioetan metabolismoaren sortzetiko akatsak aipa daitezke (entzimen defizita edo hemofilia esaterako) eta malformazioen artean arantza bifido delakoa eta organorik eza bezalako akatsak, beste askoren artean.\nFeturaino heltzeko dagoeneko nahikoa aukera zabala dugula esan daiteke eta normalean diagnostikoa erabakitzeko unean metodo bat baino gehiago erabiltzen dela ere bai. Horien artean, eta fetuarekiko edo bere inguruarekiko duten agresibitatearen eta sartze-graduaren arabera, bi metodo-mota bereizten ditugu: ez-inbaditzaileak eta inbaditzaileak .\nJaioaurreko diagnostikoa egiteak, fetuak izan dezakeen edozein anomalia ezagutzeko egin daitezkeen maniobra guztiak burutzea esan nahi du.\nEz-inbaditzaileen artean amaren odolaren azterketa egitea aipa dezakegu. Azterketa horren bidez ustez anomalia batzuekin batera agertzen diren markatzaile biokimikoak detektatzen dira. Markatzaile horien adibide bezala alfa-fetoproteina (AFP) eta alfa-gonado tropina korionikoa ditugu (a-HCG).\nDena den, jaioaurreko diagnostikoan erabiltzen den baliabide nagusia ekografia izango da seguraski. Horri esker fetuaren barruko egitura eta kanpokoa azter daitezke. Metodo honen oinarri teknikoa ultrasoinu-igorpena da. Ultrasoinu hauek fetu-egitura desberdinak jota isladatu egiten dira eta ordenadorearen laguntzaz pantailan erakusten dira. Teknika hau erabiliz akats fisiko gehienak diagnostika daitezke.\nMetodo inbaditzaileetan, amniozentesia, biopsia koriala, eta fetuaren ehun desberdinen biopsia nahiz funikulozentesia aipatuko ditugu.\nfetua bainatzen duen likido amniotikoaren lagina lortzea da, horretarako amaren umetokia ziztatuz. Likido amniotiko horretan fetuaren zelula-kopuru bat aurkitzen da deskamazio-prozesu fisiologikoaren ondorioz eta horregatik larruazalaren, gernubideen eta abarren elementuak ere aurkitzen dira. Zelula hauek aztertuta (normalean lehenbizi zelulak ugaltzen eduki behar izaten dira, diagnostikoa egiteko fetu-zelulen kopurua onargarria izan dadin) posible da fetu-kariotipoa lortzea eta horrela fetuak duen edozein aldaketa kromosomiko diagnostikatzea. Aldi berean, azterketa biokimiko desberdinak egin daitezke. Emaitza onenak ziztada haurdunaldiko 14-16. astean (anbulatorioki) egiten denean lortzen da.\nEkografia izango da jaioaurreko diagnostikoan erabiltzen den baliabide nagusia. Ultrasoinu-igorpena da metodo honen oinarri teknikoa. Ultrasoinu hauek fetu-egitura desberdinak jota isladatu egiten dira eta ordenadorearen laguntzaz pantailan erakusten dira.\n, korioneko biloen lagin bat lortzea da; abdomenean zehar zein garondoan zehar. Koriona enbrioiak daukan mintza da eta berau inguratzen du, plazentaren alde fetala izanez. Lagina haurdunaldiaren 8-12. astean erauzten da. Horrela diagnostikoa garaiz egiten da eta, gainera, ospitalera joan beharrik ez dago. Daukan eragozpena, amniozentesiaren abortu-tasa baino zertxobait handiagoa izatea da\ngutxi gorabehera % 2-4\nZenbait kasutan diagnostikoa ezin daiteke lortu, ez likido amniotikoaren bidez eta ez korioneko biloetatik. Orduan fetu-ehun desberdinen biopsiak egiten dira: larruazalarena, gibelarena eta abarrena. Batzuetan interesgarria gerta daiteke teknika desberdinak medio fetuen odola lortzea ere. Arruntena funikulozentesia da, hau da, zilborrestean ziztaketa egitea. Horrelakoetan fetua galtzeko arriskua % 3-5ekoa izaten da.\nTeknika inbaditzaileen barruan, fetoskopia ere badago. Teknika honetan umetoki-barrunbean sistema optikoa sartzen da.\nEgokitasunak eta arrisku-taldeak\nDatu guzti hauen ondorioz, garbi ikusten da indikazio zehatzak finkatu beharra. Kasu bakoitzean egokiena zein proba-mota den ezarri behar da, batez ere batzuek fetua galtzeko daukaten arriskua kontuan izanik.\nBeraz, arrisku handiko taldeak zehaztu egiten dira ondoko parametroen arabera: familiako historian izan diren alterazioen eraginaren, gurasoen adinaren, egoera batzuetan faktore teratogenoen eraginaren (gai toxikoak hartzearen, irradiazioen, infekzioen), etab.en arabera.\nGizarte-kostua eta inplikazioak\nAzken urteotan jaioaurreko diagnostikoarekiko interesa areagotu egin da. Interes horren iturrian faktore desberdinak daude. Urte hauetan sortzetiko akatsak dira jaioaurreko heriotzen eragile nagusi; haur-heriotzen beste kausak urritu egin direlako batez ere. Bestetik, patologia hau gaur egungo bizimodu-ohiturengatik ugaltzen ari dela somatzen da. Jaiotza-tasa txikiagotzeak eta ama izateko adina atzeratzeak ere garrantzi handiagoa dute, zeren eta gizartean gero eta gehiago begiratzen bait zaio seme-alabak osasuntsu izateari.\nGizartean gero eta gehiago begiratzen zaio seme-alabak osasuntsu izateari.\nIkuspegi ekonomikotik askoz errentagarriagoa da jaioaurreko diagnostiko-programak bultzatzea sortzetiko akatsen mantentze-kostuei erantzutea baino.\nGaur egungo jaioaurreko diagnostiko-programa hauen benetako premia ezagutzeko mota askotako estatistikak egiten dira eta horietan sortzetiko akatsen eragina % 5 ingurukoa dela ikusten da, hau da, hogei haurdunalditik bat ingurukoa. Sortzetiko akatsen portzentaia hau jaioaurreko heriotzekin lotuta dago; heriotzen % 34 inguru sortzen bait dituzte eta jaio ondoren lehenengo urteko % 20 ere bai\ndatu guzti hauek herri aurreratuetakoak dira\nBerezko abortuetan, aldiz, fetuek akats kromosomiko edo morfologiko asko dituztela ikusi da. Bestetik, sortzetiko akatsak garuneko gaixotasunen lehen eragile dira (% 29,5) eta akats fisiko askoren iturri ere bai.\nAipatutako zifrek berez erakusten dute jaioaurreko diagnostikoa bultzatzea zergatik den hain beharrezkoa; dauzkan gizarte-inplikazioak garbi ikusten bait dira.\nArazo desberdina izaten da sortzetiko akatsa diagnostikatu ondoren problemari aurre egin eta eraginda dauden pertsonei laguntzeko unean. Izan ere, eta kasu guztietan, komenigarria izaten da aholkuak zuzen eta objektiboki profesional koalifikatuak ematea, gero emakumeak edo bikoteak hartuko duen erabakia alde batera utziz. Pertsona guztiok jaioaurreko diagnostikoari buruzko informazio zehatza jasotzeko eskubidea dugu (horrek dituen arrisku eta guzti) eta baita haurdunaldi konkretu batek izan ditzakeen arazoak ezagutzeko ere.\nEstatu espainiarreko egoera: betikoa\nGuztiok dugu jaioaurreko diagnostikoari buruzko informazio zehatza jasotzeko eskubidea eta baita haurdunaldi konkretu batek izan ditzakeen arazoak ezagutzeko ere.\nEspainian urtero 25.000 ume sortzetiko akatsen batek jota jaiotzen dela kalkulatzen da. Hala ere arlo honetan Europako beste estatuekin konparatuta dagoen atzerapena nahikoa azpimarragarria da. Aldi berean, 35 urte baino gehiagoko emakumeen haurdunaldi-tasak Espainian beste estatuetako tasa hirukoiztu egiten du. Nahiz eta arrisku handiko talde kontsideratu, horietako % 7 baino gutxiagok onartzen du kariotipo fetala ezagutzeko probak egitea. EEEko beste herrietan kopurua % 30etik % 70era bitartekoa da.\nDatu hauekin hemengo egoera nahikoa txarra dela ikus daiteke; ingurukoak ikusirik batez ere. Horren erantzukizunak bilatzen hasita, oztopo ideologikoak eta administratiboak aurkituko ditugu, betiko pertsonal-falta, baliabide-eza, etab. ahaztu gabe. Arlo horretako arduradunek arazoari benetan aurre egiteko momentua heldu dela esan behar da. Bitartean, ikerketa-maila orokorrean arrunta den egoera baieztatu besterik ez da egingo: instituzioetan ikerketa indartu eta bultzatzeko kasik interesik ez dagoela, alegia.\nSarri egindako ekografien eraginak haurdunaldian


Muskizko Udala - Muskizko merkatarien elkarteak jai solidarioa antolatu du jostailuak biltzeko\nMuskizko merkatarien elkarteak jai solidarioa antolatu du jostailuak biltzeko\nMuskizko merkatarien elkarteak, herruko udalaren laguntzarekin- beste erakundeen artean-, gutxien duten herriko familientzat zuzendutako jostailu bilketa jai solidarioa antolatu du. Herriko gizarte zerbitzuek eta Gurutze Gorriak banaketa egingo dute, batez ere adin txikiko dituzten meatzaldeko familien artean.\nJostailuak biltzeko merkatarien elkarteak antolatu duen jaia, lehenengo edizio honetan, herriko frontoian ospatuko da datorren abenduaren 29an, 11etatik 15etara. Herriko elkarteek eta taldeek antolatu dituzten jardueretan eta erakusketan parte hartzera hurbilduko diren auzokidek jostailu bat eman beharko dute Gurutze Gorriko postuan.\nErakunde honek , Udalaren gizarte zerbitzuekin batera, egoera larriagoan dauden Muskizko adin txikikoen familien artean banatuko dituzte jostailuak. Bi erakundeek Eusko Jaurlaritzako Berrikuntza eta Lehiakortasun saila, Udal kultur saila, Petronor eta Forlan Tokiko Garapenerako Agentziaren laguntza edukiko dute.\nJostailu bilketa solidarioa Eguberrietarako Muskizko merkatarien elkarteak antolatzen dituen jardunetariko bat da. Finkaturik dauden jardueren artean ohiko zozketa dago. Oraingo honetan, 3.000 euro banatuko dira aurretik adostutako herriko dendetan gastatu behar diren 60 euroko 7 lote baleetan.\nElkarteko kideak diren komertzioetan zozketarako paperak banatzen ari dira pasa den astetik eta abenduaren 27an egingo da herriko Gaztegunean. Aurretik adostutako herriko establezimenduetan trukatutako 420 euroko sei sorta banatuko dira zazpi irabazleen artean.\nMerkatarien elkarteak Eguberrietarako antolatzen duen hirugarren ekintza XIII Erakusleihoen lehiaketa eta kideak diren establezimenduen barneko I Dekorazio Lehiaketa da. Epaimahaiak denda txikien artean hiru erakusleiho onenak eta erakusleihoa ez dutenen artean barneko dekorazioa onena zein den abenduaren 30ean jakinaraziko du. Sari banaketa 2014ko urtarrilaren 3an egingo da.\nOraingo honetan, aurreko urteetan bezala, kideak diren establezimendu guztiek adierazgarri bat edukiko dute, Olentzeroren figura bat bezeroei zoriontzeko.


HABE IKASBIL: Eiffel Dorrea: bitxia benetan\nEiffel Dorrea: bitxia benetan\n1889ko martxoaren 31n inauguratu zen Parisen Eiffel Dorrea.\n1889ko maiatzaren 6an, Erakusketa Unibertsala izan zen Parisen sei hilabetez. Egun horretan Eiffel Dorrera igotzen utzi zioten jendeari, lehen aldiz. Dorrea izan zen erakusketako ikur nagusia, dudarik gabe. Datu bitxi asko daude munduko dorre famatuaren inguruan.\n• Eiffel Dorrearen lehen bozetoa Eiffel-en lan-taldeko Koechlin eta Nouguier ingeniariek egin zuten 1884an. Beste kidea Stephen Sauvestre arkitektoa zen.\n• Alexandre Gustave Eiffel ingeniariak hainbat hiriri eskaini zien proiektua aurretik, tartean Bartzelonari.\nAlexandre Gustave Eiffel ingeniaria\n• Orduko ia 8 milioi libera balio izan zuen.\n• Egiten ari zirenean, inguruko etxeen alokairua asko merkatu zen. Jendeak uste zuen erori egingo zela dorrea, eta inork ez zuen ondoan bizi nahi.\n• Egiten ari zirela, langile bat hil zen, baina lanorduz kanpo, andregaiari dorrea erakusten ari zenean. 250 langile aritu ziren lanean, tartean 50 ingeniari eta hainbat diseinatzaile.\n• Burdinazko 18.038 pieza eta 2 milioi eta erdi errematxe ditu dorreak.\n• 1662 eskailera ditu goraino, baina azken solairura heltzeko igogailua behar da derrigor.\n• Jende asko zeukan kontra Parisen: azenario erraldoia deitzen zioten. Baina zientzialariek, kazetariek eta militarrek erabili izan dute dorrea euren lanerako. Horri esker izan da onartuago: hasieran turismoa ez zen nahikoa errentagarri izateko. 2014an ia 8 milioi bisitari izan zituen.\n• Goian antena du, eta naziek Paris hartu zutenean (1940-44) telebista jarri zuten bertan bere propaganda zabaltzeko. Azkenean, Hitlerrek dorrea botatzeko agindu zion senitarteko frantziarrak zituen militar aleman bati. Bistan da: ez zion kasurik egin.\nHitlerrek suntsitu egin nahi izan zuen dorrea.\n• Eiffel arkitektoaren arbasoak alemaniarrak ziren jatorriz (Bonickhausen), baina XVIII. gizaldian abizena aldatu zuten.\n• Urrutitik begiratuta, kolore bakarrekoa dirudi, baina ez da. Zenbat eta gorago, orduan eta ilunago.\n• 2005ean lehen solairuan izotz-pista bat ipini zuten jendeak patinatzeko.\n• Bost urtez behin, 50 tona margo ingururekin pintatzen dute, ez herdoiltzeko.\n• Bertako jatetxeak Jules Verne izena du. 240 lagun sartzen dira.\nJules Verne jatetxea.\nEiffel dorrea bizikletan\nSarasua txirrindulariak Parisko Eiffel dorrea bizikletaren gainean igotzeko marka hautsi nahi du\nNumber of visits: 5966


ELHUYAR Basque Research - Albistea: Avatarrak sortzeko ekarpen berritzaileak proposatu dituzte, edozein ikus-euskarritan identitate eta interakzio bera izan dezaten\nHasiera > Albisteak > Avatarrak sortzeko ekarpen berritzaileak proposatu dituzte, edozein ikus-euskarritan identitate eta interakzio bera izan dezaten\nAvatarrak sortzeko ekarpen berritzaileak proposatu dituzte, edozein ikus-euskarritan identitate eta interakzio bera izan dezaten\nNoiz argitaratua: 10/11/15 | Kategoria: Ikerketa | Gaiak: #Orokorrak #Informatika #Teknologia\nTesiaren egilea, Maria del Puy Carretero Carrasco. , María del Puy Carretero Carrasco\nArgibide huts batzuekin edo erantzungailu automatiko batekin ez bezala, laguntzaile-lanak egiten dituen avatar edo pertsonaia birtual batekin komunikazioa intuiziozkoagoa eta naturalagoa da erabiltzailearentzat. Hala dio Maria del Puy Carretero ingeniari informatiko eta Vicomtech-IK4 zentroko ikertzaileak. Pertsonaia birtual horiek hobetzen dihardu berak. Hain zuzen ere, erreminta eta arkitektura batzuk proposatu eta balioztatu ditu berriki; haiei esker, pertsonaia birtuala beti berdina da eta berdin jokatzen du ordenagailuko pantaila batean, sakelako telefonoko pantaila batean edo PDAko batean. Hau da, haren identitatea eta interakzioa ez dira ahultzen, gailua aldatuz gero. Egindako lana oinarri, Carreterok bere tesia defendatu du UPV/EHUn. Avatares multidispositivo para interacción multimodal (Askotariko gailuetarako avatarrak, askotariko interakzioetarako) du izenburu.\nACML (AMD Core Math Library) eta VHML (Virtual Human Markup Language) izeneko bi markatze-lengoaia baliatu ditu Carreterok aplikazio informatiko gisa; pertsonaia birtualaren itxura eta jokabidea zehazteko, hurrenez hurren. Carreterok hainbat erreminta proposatu ditu bi lengoaia horien bitartez avatarraren gainean egin beharreko etiketatzea errazteko, eta, hain zuzen ere, horixe da tesiaren ekarpen nagusienetako bat. Autore-erreminta horiei esker, errazagoa da pertsonaia birtualaren itxura eta portaera zehaztu eta editatzea, eta askotariko aplikazioetan integra daiteke. Hala, identitateari eusten dio, oinarri gisa erabilitako gailua aldatuta ere.\nEra berean, askotariko gailuetarako arkitektura bat diseinatu, proposatu eta balioztatu du Carreterok bere tesian. Horrenbestez, arkitektura horri esker gailu askotan integra daiteke pertsonaia birtuala, eta horietan guztietan itxura, ahots eta portaera berari eutsi.\nIkertzaileak tesian azaldu bezala, aplikazio horiek guztiak bere baitan hartzeak ez dakarkio zailtasunik oinarri moduan erabiltzen den konputagailuari, ezta gutxiago ere. Karga txikia dakarkio zerbitzariari, eta horrek erraztu egiten du erabiltzaile-kopuruaren hedagarritasuna; hau da, erabiltzaileak gorabehera, ez du arazo handirik eragiten bere jardueraren kalitateari eta arintasunari dagokionez. Gainera, erabiltzailearen eta avatarraren arteko interakzioa bat-batekoa da. Azkenik, proposatutako neurriek aukera ematen dute sare lokalean izateko interakzioa avatarrarekin (on line beharrean), eta horrek aurrezte handia dakar Interneteko datu-trafikoari dagokionez.\nMaría del Puy Carretero Carrasco (Donostia, 1980) informatika-ingeniaria da. Alejandro García-Alonso Montoyaren (UPV/EHUko Informatika Fakultateko Konputazio Zientzia eta Adimen Artifiziala Saila) eta Amalia Ortiz Nicolásen (Enne Entertainment Studios ekoizpen-etxeko I+G+B irtenbideen arduraduna) zuzendaritzapean idatzi du bere doktore-tesia. Gaur egun, kolaboratzaile zientifikoa da Vicomtech-IK4 zentroan, eta han egin du tesia.\nTesiaren egilea, Maria del Puy Carretero Carrasco., María del Puy Carretero Carrasco\nAvatarra., María del Puy Carretero Carrasco


Herritarrentzako Arreta Zerbitzu berria egokitzeko lanak gaur hasi dira udaletxean — Oñatiko udala\nHerritarrentzako Arreta Zerbitzu berria egokitzeko lanak gaur hasi dira udaletxean\nZerbitzua martxoan ireki asmo da alhondiga aldeko bulegoetan\nBlazquez espacios eta Perosanz electricidad enpresei esleitu zaizkie udaletxeko bulegoak egokitzeko lanak. Lehenak, instalazioen arozteri lanak egingo ditu eta besteak berriz, argiteria lanak. Aurrekontua guztira, 100.000 € + BEZa izango da. Gaur bertan hasi dira lanak eta bi hilabeteko epean osatu beharko dira, Herritarrentzako Arreta Zerbitzua, martxoan abian jarri nahi baita. Lanak egiteko udaletxe sarrerako bulegoa berrantolatu behar izan da baina zerbitzua irekita dago.\nHerritarrentzako Arreta Zerbitzua, zerbitzu integrala izango da eta herritarrek udalari egin ohi dizkioten eskaera eta tramiteen arreta bilduko du. Leihatila bakarra deritzon zerbitzu honek egoki funtzionatu dezan, udal departamentu ezberdinen arteko barne harremanetarako eskuliburua prestatu da eta zerbitzua arautzen duen ordenantza ere aho batez onartu zen urriaren 4ko Osoko Bilkuran. Abenduko Osoko Bilkuran berriz, zerbitzuan arituko diren 3 langileak eta koordinatzailea izendatu ziren; egun zerbitzu orokorrak/ erregistroan, kontu hartzailetan eta hirigintza zerbitzuan diharduten langileak dira.\nBaina Herritarrentzako Arreta Zerbitzua administrazio elektronikora ere lotuko da eta eskaintzen den gunean, udal agiriak eskuratu eta ordainketak egiteko bitarteko telematikoak jarriko dira. Izan ere, Herritarren Arreta Zerbitzua astelehenetik ostiralera, 7:30tatik 15:30tara zabalik izango da, langileak bertan direla. Arratsaldetan eta larunbatetan aldiz, aipatu zerbitzu telematikoaren bitartez hainbat tramite egin ahal izango dira: errolda agiriak edo erreziboen kopiak eskuratu edo ordainketak egin, besteak beste. Makina hauek alhondiga aldeko sarreran kokatuko dira eta bulegoak itxita daudenean ere erabilgarri egongo dira. Zerbitzua bera abian jarri aurretik martxan izango dira, probak egin. eta nola erabili ikasi eta erakusteko.\nEgokitzen hasi diren bulego aldea


kritiken hemeroteka » Maisuaren tinta\n« Kasandra leihoan | Modernitatea »\nMailuaren odola / Aingeru Epaltza / Elkar, 2006\nMaisuaren tinta Ibon Egaña / Berria, 2007-01-21\nAurreiritzi birekin (gutxienik bi aitorgarrirekin) ekin dio irakurleak Epaltzaren Mailuaren odola irakurtzeari. Nobelagileari dion estimu handia, batetik, eta eleberri historikoari genero bezala dion erreparoa, bestetik; azken hau ezezagutzan oinarritua, ziurrenik (gehi edonor atzera botatzeko moduko azala, bidenabar esanda).\nNobela historikoa da, esana da, Epaltzaren azkena, Nafarroako erresumaren azken mendea bilduko duen Erresuma eta fedea trilogiaren lehen atala. Eta pentsatu du irakurleak garai historikoaren hautapenean eta jorratzeko maneran asmatu duela iruindarrak, gurean mitoz eta klixez josiriko eta ideologiek gorri ala beltz marraztutako garai historikoaren berrirakurketa proposatzean. Interesgarri gertatu zaio erresumaren garaietara begiratzeko modua ere: batailetan bainoago eta haiekin batera giro eta garai oso baten birsorkuntza egiten jakin duelako egileak, xehetasunik txikiena ere ongi zainduz, dokumentazio lan eskerga eginda, eta pertsonaien egunerokotasunari, bizitza arrunteko aspektuei arreta emanda. Iragarritako porrot baten kontakizuna egitean, epikaren gainbeheraren testigantza ere (eta hein batean parodia) egin du Epaltzak, saihestuz orobat gizartearen eta pertsonaien arteko banaketa zurrun eta manikeoa (hain ohikoa historiaz mintzatzean), eta bistaratuz zenbait erabaki indibidual nahiz kolektiboren ausazkotasuna.\nNobela historikoa da Epaltzarena, baina pertsonaia nagusi baten inguruan eta haren garapenean ardaztua. Pertsonaiaren hautapenak eta nolakotasunak ere baldintzatzen du, beraz, nobelaren eitea, eta horretan ere Epaltza fin ibili dela pentsatu du irakurleak. Ez Albret ez Borboi (baina bai haien itzal) eta ez gizon ez ume den Joanes Mailu protagonista eta narratzaile izanik, bere izaera bitarikoak, itzalpekoak, sasikoak aukera anitz zabaltzen dizkio narrazioari: batetik, mutikoaren bizitzarako iniziazioaren urratsak eta horrek dakarzkion gatazkak mahaigaineratzen dira, eta bestetik, Mailuxkaren izaera sasikoak senide arteko harremanetan arakatzera darama idazlea (ama-seme harremanak, anai artekoak, Kain eta Abel gogora), era berean desegokituaren, sustraigabetuaren psikologian eta gizarte harremanez hausnartzera.\nIspilu eta simetria jokoak (Migel Mailu-Henrike II.a, Joanes Mailu-Henrike III.a), paralelismoak, aurki-ifrentzu jokoak erruz baliatzen ditu Epaltzak eta horietan oinarritzen da (bere beste lan zenbaitetan bezala) nobela egituratzerakoan ere, haiei etekin joria atereaz, baina —berriz eskergarri— manikeismorik gabe. Bi plano narratiborekin (Joanes Mailuren lehen pertsonako narrazioa, eta hura leitzen duen Axularren beranduagokoa) egiten du jolas halaber, nobelari euskal literaturaren historiak izan ez duen corpusa sortzera jolas eginez. Agian plano bien arteko hari horiek fruitu gehiago eman lezaketela (edo datozen aleetan emanen dutela) etorri zaio irakurleari, baina, gainerakoan, maisuki lotu direla hari narratibo askotariko eta anitzak.\nEpaltzaren honetan saihestezina zaio irakurleari hizkuntzaren edertasuna goraipatzea: metaforak (esaldiko bana ia), konparazioak, lexiko aberastasuna, sintaxi jostaria… hizkuntzaren plastikaz gozatzeko liburua ere badelako Mailuaren odola; baina horrexek eragozten dio, susmoa du irakurleak, abentura nobela soila irakurri nahi duenak eskatzen duen erritmo bizitasuna izan dezan.\nMailuaren odola amaitu eta pentsatu du irakurleak aurreiritzi bat berretsi zaiola, Epaltzaren nobelarekiko maisutasuna, alegia, eta bigarrena erabat uxatu ez badu ere (generoarekiko mesfidantzarena), jakin duela gozatzen sail horretakoa bide den lan honekin. Aurreiritzien gainetik. Edo azpitik.


Eskola publikoaren jaian | EA - Eusko Alkartasuna\nHasiera » Giza Eskubideak » Eskola publikoaren jaian\nEskola publikoaren jaian\nArgitaratua honek egina: Prentsa Bulegoa data Eka 10, 2004 honetan: Giza Eskubideak\nIragan igandean, ekainak sei, Eskola Publikoaren jaia ospatu zen. Eguraldia primerakoa. Egitaraua ere erakargarria. Horrelako ekitaldietan izaten den jende uholdeaz gain, ohiko kargu politikoak ere bertaratu ziren, derrigorrezko agurrak eta diskurtsoak egiteko. Horietako diskurtso batean gertatu zen jarraian azaldu nahi dudana, kritika kutsuaren ordez aldarrikapen zentzu batez janzteko intentzioarekin betiere.\nHezkuntza sailburuak hitza hartuta, eskola publikoaren euskalduntzea aldarrikatzen zuen gazte talde antolatu bat inguratu zitzaion eta aldarrikapen hori idatzita zuteneko paperak erakutsi zituzten. Hiru urteetan gai horren inguruan egin diren esfortzuak kontuan hartuta bidegabea iruditu zitzaidan kritika, baina zalantza-ezina da ezen kolektiboak bere iritzia plazaratzeko eskubidea duela edozein gairen inguruan, hori baita politikoki bizirik dagoen gizarte baten ezaugarri. Beraz, kritikak entzun, eta kito. Halere, kritika horien harira hausnarketa bat egin nahi dut, irakurle askori gustatuko ez zaiola aurrez baldin badakit ere.\nEragile politiko bat kritikagarri izan daiteke jardunagatik eta jardun ezagatik; hau da, arazo bat konpontzearren neurriak hartzen ez dituelako edo egikaritu nahi diren neurriak ez zuzenak direla uste delako. Baina badira beste hainbat kasu non kritika egiteko zilegitasuna duten eragile askoren isiltasun bera kritika motibo bihurtzen den. Azaltzen saiatuko naiz.\nHezkuntzaren euskalduntzea prozesu luze eta gogorra izan da. Nahi baino denbora gehiago exijitu duena, eta irakasle askoren partetik esfortzu handiak eskatu dituena, administrazioak helburu hori lortzearren bideratu dituen errekurtso itzelak alde batera utzi gabe. Euskalduntze horren lorpenean hizkuntza perfilek ezinbesteko papera izan dute, hizkuntza gaitasunaren lorpenaren baitan zegoelarik hezkuntza administrazioan langile bakoitzak zuen lekuaren mantenua. Gaitasun horren lorpen zaila errazteko asmoz, administrazioak baliabideak eta denbora-epeak hitzartu izan ohi ditu. Objektibotasunez aztertuz gero ukaezina da irakasleria neurri handi batean euskalduntzea lortu dela, nahiz eta, zer esanik ez, esfortzuak egiten jarraitu beharko den.\nDena dela, euskalduntze baldintza horiek bete ezin dituzten irakasleekin erabaki gogorrak hartzea suerta daiteke, adostutako epe eta baldintzen marko orokorrena errespetatuz. Euskalduntze helburua duen prozesu baten ondorioz hartzen diren erabaki hauen alde nor azaltzen da, ordea? Non egoten dira euskalduntzearen exijentziaz hedabide asko hitz potoloekin betetzen dituzten hainbat eta hainbat talde? Euskalduntzearen ondorioz hartzen diren erabaki zailek ez dituzte normalean bidelagun askorik izaten, hain aldarrikatua den euskalduntzearen baitan badira ere. -


Luke Evans: Guda dantzan — Gaztezulo\nLuke Evans: Guda dantzan\nLuke Evans: Guda dantzan https://www.gaztezulo.eus/albisteak/luke-evans-guda-dantzan https://www.gaztezulo.eus/albisteak/luke-evans-guda-dantzan/@@download/image/luke_1411984003.jpg\nAberbagoed, herrixka bat, 10.000 biztanle baino gutxiagokoa, Cardiffetik 30 kilometrora. Yvonne eta David Jehovako testiguak dira, eta erlijioaren arauen pean hezi dute Luke txikia. Herriko eskolara doa Luke, eguna kantatzen eman nahi lukeen ume xaloa.\nBaina ez etxean, ezta eskolan ere, ez du bere zaletasunari bide emateko aukerarik ikusten. Hamasei urte bete, eskola utzi, eta Galesko hiriburura alde egitea erabakiko du. Bi urtez kantu eta antzezpen eskolak jaso ostean, beka batek Londresko Studio Centre eskolako ateak irekiko dizkio; balleta, dantza garaikidea eta jazza uztartzen dituen harrobia, tximinia ketuen erdigune izatetik artista banguardisten txoko bihurtzen ari den King’s Cross auzoan.\nWest Endean hazitako aktorea da Luke Evans, Taboo, Rent, Miss Saigon, Avenue Q edota Piaf bezalako musikalengatik ezaguna, gorputza eta kantua espresiobide dituen gizona. Eta hamar urte luzez ilunpetan dagoen publikoaren berotasunaz gozatu ostean, 30 urteak beteta zituela, zinera jauzi egiteko kroma berdearen hotza aukeratu zuen. Clash of the Titans (2010) izan zen filma, eta Apolo jainkoa pertsonaia. Akzio hutsa; borroka, testosterona eta oihuak. Eta ondorengoak ikusita, badirudi norabide aldaketarekin gustura geratu zela, ostean etorri baitziren Robin Hood (2010), The Three Musketeers (2011) edota Immortals (2011).\nEgia esan, atzera botatako adats, kokotx karratu eta moustache horrekin, ezpata edo arku bat eskutan duen edozein pertsonaia izateko hautagai perfektua dirudi. Eta antza, Peter Jacksonek ere horixe pentsatu du, The Hobbit, or There and Back Again eleberriaren hiru filmeko moldaketan Bard Arkugizona izateko aukera eman baitio. Trilogia itxiko duen azken atala Gabonak aurretik estreinatuko du, beraz, baina horren aurretik, literatura fantastikoaren beste pertsonaia klasiko bat gorpuztera datorkigu hilabete honetan: Drakula. Vlad Tepes Errumaniako errege enpalatzailea imajinario kolektiboko banpiro odol-xurgatzailea nola bihurtu zen erakutsiko omen digu Dracula Untold filmak; hori bai, datu eta errekonstrukzioa historikoen gainetik, efektu bereziak eta guda dantza izango dira nagusi.\nIZENA: Luke George Evans.\nJAIOLEKUA: Aberbagoed (Gales).\nAKTORE KUTTUNENA: Anthony Hopkins.\nZUZENDARI GUSTUKOENA: Quentin Tarantino.\nMAITE DU: Sukaldaritza.\nGORROTO DU: Sandaliak.


Londreseko Euskal Etxeko kideek klip bat ere grabatu dute Korrika 17 dela eta (argazkia LondonEE)\nAbestiak dioen bezala, 'Pausoz pauso, gelditu barik'... badator Korrika 17 eta Diasporan asko eta asko dira euskararen aldeko lasterketari ongi etorria egiteko prest diren euskal etxeak. Apirilaren 7an abiatuko da Trebiñutik Euskal Herrian zehar ibiliko den Korrika, eta Donostian bukatuko hil bereko 17an. Baina lasterketak etengabe aurrera darraien bitartean, nazioartean hamaika 'anaia-txiki' aterako zaizkio: Boisen eta Mountain Homen (AEB), Madrilen, Bartzelonan, Londresen, Berlinen... (bidal iezaguzu zure euskal etxekoaren berri)\nDonostia-San Sebastian. Datoren ostegunean bertan abiatuko da Korrika 17 Trebiñutik, eta Euskal Herrian euskaltzale asko badira lasterketarekin bat egiteko irrikaz, zer esanik ez Diasporan! Ediziotik ediziora gero eta gehiago dira euskararen alde zapatilak jantzi eta kilometro batzuk egiteko prest diren Diasporako kideak, nork bere herrikideak zur eta lur utziz. Zer pentsatuko dute bada, londrestarrek, hiriko kaleetan zehar euskal etxeko kideak arineketan ikusten dituztenean? Edo New Yorkekoak, Brooklyneko kaleetan zehar? Euskara ezagutarazteko era ikusgarria da, bai horixe!\nEkitaldiak antolatzen lehenak Madril, Bartzelona eta Berlin izango dira (Berlinek aurkezpen jai bat egin zuen jada joan den martxoaren 5ean). Madrilgo Korrika apirilaren 9an abiatuko da, 11:00etan. Lasterketak Complutense Unibertsitatea, Hizkuntza Eskola Ofiziala eta Euskal Etxea lotuko ditu, hau da, Madrilen euskara ikas daitekeen hiru tokiak. Lasterketaren ondoren bazkaria eta jaia egingo dituzte euskal etxean. Antolatzaileek hiriko euskaltzale guztiei parte hartzeko gonbitea luzatzen diete. Informazio gehiago, hemen.\nBartzelonan Korrikaren aldeko lasterketa, klasiko bat bihurtu da jada. Apirilaren 9an ibiliko da Korrika Bartzelonatik, Euskal Etxearen eskutik. 'Korricursa' (halaxe esaten diote) Euskal Etxetik aterako da eta Sants-en amaituko da. Bertan, bazkari herrikoia egingo da eta ondotik, trikipoteoa Sants-en zehar elektrotxarangak lagundurik. Amaitzeko, Santseko Cotxeres-etan “El Belda i el conjunt Badabadoc” eta Esne Beltza taldeen kontzertuak. Informazio osoa, Bartzelonako Euskal Etxearen webgunean.\nAlemania eta AEB\nBerlinera aurten iritsiko da lehen aldiz Korrika, Berlingo Euskal Etxeari esker. Elkartea lasterketaren inguruko zenbait ekitaldi egiten aritu da egunotan, giroa berotuz, eta apirilaren 9an, azkenik, kaleetan barrena korrika ibiltzeko ordua helduko zaie. Gogotsu daude euskal-berlindarrak eta egun gogoangarria izango da zalantzarik gabe. Hitzordua, eguerdiko ordu bitan Brandenburgeko Ate ezagunaren aurrean.\nAlemaniatik Estatu Batuetara egingo du jauzi lasterketak. Apirilaren 16ean, Korrika New Yorkeko kaleetara helduko da, Euskal Etxeak antolatu duen lasterketarekin. Ibilbidea Brooklyngo Williamsburg auzoan izango da eta ondoren piknika edo "pintxo-party"-a egingo dute Euzko Etxean. Apirilaren 17an, aldiz, Idahoko Mountain Homeko euskal etxeak hartuko du lekukoa, 'Korrika Fun Run' izeneko lasterketarekin (informazio gehiago 208-599-2662 telefonoan).\nApiril 'euskalakaria' Londonen\nLondresko Korrika apirilaren 17an izango bada ere, Euskal Etxeak 'Korrika Kulturala' izeneko egitarau mardula osatu du, lasterketari bidea egiteko. Jarduerak apirilaren 2an hasiko dira, Ibarrako Alurr dantza taldeak Oxford Housen egingo duen emanaldiarekin. Ondoren, apirilaren 12an, Laburbira euskal laburmetraien zirkuituaren itxiera ekitaldia eta azken emanaldia egingo dute euskal etxearen egoitzan. Eta bukatzeko, apirilaren 17an Korrika Eguna ospatuko dute. Aurreko edizioetan bezala, Londresko euskaldunek lasterketa labur bat egingo dute eta ondoren, bazkaria eta jaia! Informazio gehiago, hemen.\nAzkenik, Korrika apirilaren 30ean helduko da Boisera, Idahora. Lasterketa goizeko hamarretan hasiko da, Euskal Etxetik. Izen-ematea 9:30tan hasiko da eta parte hartu nahi duenak 10 dolarreko laguntza eman beharko du. Diru hori komunitateko euskara ikasle/irakasleei laguntzeko erabiliko da, Euskal Herrira etorri eta euskara hobetzeko egonaldiak egin ahal izan ditzaten. Lasterketaren ibilbidea korrika edo oinez egin ahal izango da (bi talde egingo dituzte antolatzaileek, edonork parte hartzeko aukera izan dezan). Lasterketa bukatuta, hamaiketakoa egingo dute partehartzaileek euskal etxean. Informazio gehiagon nahi izanez gero, idatzi e-maila Izaskun Kortazarri, hona.\n-zure inguruko Korrikaren berri eman nahi badiguzu, idatzi hona: info@euskalkultura.com\n“Guernica” margolana Gernikara ekartzeko 6.700 sinadura baina gahiago bildu dira. Zure atxikimendua eskatzen dugu gure ustez zilegi den aspaldiko aldarrikapen honen alde: “Guernica-Gernikara” ekar dezatela. http://www.guernicagernikara.net/home/?page_id=80 Eta klikatu ere facebook orrian gustuko duzutela http://on.fb.me/gZdkvz\nGuernica Gernikara, 2011/03/28 15:44\nAnari kantariaren ahotsak jarri zion soinubanda Euskal Etxeak Berlinen egin zuen Korrikaren aurkezpen jaiari\nBartzelona hasi da Korrikarako prestatzen: ekitaldiak barra barra... eta apirilaren 9an, Korricursa!\nEuskalakarien 'maratoia' Londresko kaleetan: Basque Society-k Korrika 17ko lehiaketarako klipa egin du\nDiasporan ere Korrikarako giroa berotzen: Rio Cuartoko barnetegiko lagunek bideoklipa egin dute\nKorrika 17 Euskal Herrian ez ezik, munduan zehar ere ibiliko da, euskal etxeei esker\nGaur abiatuko da Tuteratik Korrika 16, Euskal Herrian eta Diasporan barrena euskararen aldeko mezua zabalduz\nJarduera ugari Shanghaiko Euskal Etxean martxoan: Emakumeen Eguna, squash-a, laburmetraiak, Korrika...\nKorrika 17 Londonera heldu da!


‘Lehengo Aztiri’ liburua eskura daiteke | GABIRIARRAK\nPosted: 2011/03/08 in Aurkezpena, Ekitaldiak, Euskara, Historia, Kultura\nEtiketak: argitalpenak, aztiria, lehengo aztiri, liburuak\nHerenegun Aztiriko Aztiri-Bat elkartean aurkeztu ondotik, dagoeneko eros daiteke Lehengo Aztiri liburu mardula eta interesgarria. Burdinola elkarteak argitaratu du Aztiria auzoaren historia, etxeen berri, kontu jakingarriak eta etnografia bilduma oparoa den liburua. Jose Luis Ugarte legazpiarrak eta Aitor Azpiazu ormaiztegiarrak egin dituzte testuak, Iakobe Katarain ormaiztegiarrak koordinatu du argazkigintza. Laguntzaile gehiagoren partaidetza ere izan da, tartean Joseba Aldanondo itsasoarrarena.\n'Lehengo Aztiri' liburuaren egileak, igandean, Aztiri-Bat elkartearen ertzean: Iakobe Katarain, Jose Luis Ugarte, Aitor Azpiazu eta Joseba Aldanondo. Arg.: Aimar Maiz\nIgandeko aurkezpen ekitaldia 12:30ean hasi zen soziedadean. 60 bat pertsona joan ziren, eta elkartea bete egin zuten. Irrikaz zegoen jendea liburua eskuratzeko, bai baitzekiten bi ikertzaileak lan hori prestatzen ari zirela aspaldidanik. Etxerik etxe ibili dira, bateko eta besteko kontuak jakiten. Artxiboetan ere bilketa izugarria egin dute. Aurkezpen hitzaldien ondoren harrapazka erosi zituzten aztiriarrek liburuak.\nJose Luis Ugarte egilea –bizkarrez– hainbat aztiriarrekin, igandean.\nAztiria da gaur egun Gabiriako kulturgintzan arlo horretako (liburugintzako edo argitalpenetako) erreferentea. Azkeneko hamarkadan hiru liburu aurkezpen egin dira herrian, guztiak Aztiri-Bat elkartean: Julian Alustiza frantziskotarraren Bizinahiaren arnasa (2004) eta hura hil ondoren Euskararen berri onak… eta txarrak (2008), eta igandean Lehengo Aztiri. Herria bera eta bere eremua aztergai, aipagai edo objektu duten liburu gehientsuenak, argitaratuak behintzat, Aztiriari buruzkoak dira. Martin Ugarte Saletxe legazpiarrak On egiñaren obaria eleberria aztiriarrengan inspiratuta egin zuen.\nLiburua Legazpiko liburu-dendetan eros daiteke, 20 euroan.\nIñaki Murua Segura Irratian elkarrizketatuko dute gaur


November | 2016 | Maria eta Jose IkastetxeaMaria eta Jose Ikastetxea azaroa 2016 – Maria eta Jose Ikastetxea\nHasiera › 2016 › azaroa\nPosted on 2016 azaroa 30, asteazkena by Maria eta Jose Ikastetxea\tZIRKULARRAK Argitaratuta\nAbenduaren 3an, Euskararen Nazioarteko Eguna dugula eta, hainbat eta hainbat ekintza antolatu ditugu ostiral honetan M&J Ikastetxean. Herri mailan, asteartean hasi zen Jon Maiaren Gutik Zura dokumentalarekin. Bihar, osteguna, arratsaldeko 19:00etan Julene Azpeitia 29. ipuin lehiaketa sarien banaketa izango da…\nPosted on 2016 azaroa 28, astelehena by irakaslea\tBERRIAK Argitaratuta\nIndarkeria matxistaren kontrako nazioarteko eguna Azaroak 25a indarkeria matxistaren aurkako egunean, gizartean indarrean erroturik dauden eredu eta estereotipoak aldatzeko eta tratu txarrek eta indarkeria sexistak inolako justifikaziorik ez lekurik izan ez dezaten, guztion inplikazio eta parte hartzea ezinbestekoa da.…\nPosted on 2016 azaroa 25, ostirala by Maria eta Jose Ikastetxea\tBERRIAK Argitaratuta\nEmakumeenganako Indarkeriaren kontrako Nazioarteko Egunarekin bat egin du M&J Ikastetxeak ere. “TRATU ONEKIN DANTZAN” lelopean, eskualdeko ikastetxe guztietan izan da ikasleek egindako zinta dantza ikusteko aukera. Aste guztian zehar genero indarkeriaren aurkako lanketa eta sentsibilizazioa egin ondoren, polita izan da…\nPosted on 2016 azaroa 24, osteguna by irakaslea\tDBH_B Argitaratuta\nAurreko astean esan bezala, IRAES 21 eskola jasangarrien euskal sareak azaroaren 16a eta 19a bitartean Logroñon egin den“Lurra zain dezagun” III. Confint – Gazte Konferentzian parte hartu du. Bertan, jasangarritasunaren alde lan egiten duten 10 sare ezberdinetako gazteek hartu dute…\n“INSPIRA STEAM” BOKAZIO ZIENTIFIKO ETA TEKNOLOGIKOA NESKEN ARTEAN SUSTATUZ\nPosted on 2016 azaroa 21, astelehena by Maria eta Jose Ikastetxea\tBERRIAK Argitaratuta\nEAE-n aitzindaria den proiektu honetan 12 ikastetxe ari gara parte hartzen eta Lourdes Pozueta Fernandez zientzialariaren gidaritzapean gure ikastetxeko LH6. mailako neskak ari dira lanean. Cadena Ser-ek gure ikasleei egindako elkarrizketa eta Lourdes Pozueta berak Euskadi irratiko ganbara saioan eginiko…\nDBH ETA BATXILERGOKO IRAKURKETA LIBURUAK\nPosted on 2016 azaroa 18, ostirala by Maria eta Jose Ikastetxea\tZIRKULARRAK Argitaratuta\nGuraso Elkartetik gogoratu nahi dizuegu, DBH eta Batxilergo irakurketa liburuak G.E. ak erosiko dituela, gurasoek kuotarik ordaindu gabe. Ikasle guztiek lehen hiruhilabeteko liburuak eskolara ekarriko dituzte. Hemendik aurrera 2. eta 3. hiruhiletakoko liburuak eskolan banatuko dira eta, zenbaki bat eta…\nM&J IKASTETXEA, ESKOLA JASANGARRIAREN EUSKAL SAREKO ORDEZKARI\nPosted on 2016 azaroa 17, osteguna by Maria eta Jose Ikastetxea\tDBH_B Argitaratuta\nAurreko ikasturtean Busturian (Bizkaian) egin zen konferentzian, Eskola Jasangarriak diren Euskal Herriko 6 ikastetxe izan ziren aukeratuak IRAES Euskal Sarearen ordezkari izateko, horietariko bat M&J Ikastetxea izanik. IRAES 21 eskola jasangarrien euskal sareak azaroaren 16a eta 19a bitartean Logroñon egingo den…\nPosted on 2016 azaroa 16, asteazkena by irakaslea\tHH_B Argitaratuta\nHHn esperimentazio tailerrak\nPosted on 2016 azaroa 16, asteazkena by irakaslea\tBERRIAK Argitaratuta\nKurtsoa aurrera doa, eta HHn ere, gure ikasle handiekin hasierako urduritasunak, beldurrak… pixkanaka gaindituz goaz. Hainbat gai landu ditugu jada, eta hauekin batera sormena, iniziatiba, irudimena, talde lana… lantzeko asmoz zenbait arratsaldetan, 4 eta 5 urteko ikasleak irakasleekin esperimentazio gelan…\nLH 5. maila Azpeitian\nPosted on 2016 azaroa 14, astelehena by irakaslea\tLH_B Argitaratuta\nAzaroaren 9an, LH 5. mailako ikasleak Azpeitira joan ginen egun pasa. Goizean, Eskola edo Gaztetxoei Zuzenduriko Antzerkian izan ginen ikasle moduan “Ihauteriak” eta “Serafina on line” ikusiz. Arratsaldean, berriz, bertako tren museoari bisitalditxo bat egin genion. Hemen tren desberdinak eta…


Prosper Akitaniakoa - Wikipedia, entziklopedia askea.\nLimoges, 390 (egutegi gregorianoa)\nErroma, 463 (egutegi gregorianoa) (72/73 urte)\nteologoa, historialaria eta idazlea\nSan Prosper Akitaniakoa (latinez: Prosper Aquitanus; Akitania, c. 390 – Erroma, c. 455) Galiako teologoa izan zen. Agustin santuaren aldekoa izan zen pelagiarren aurkako auzian, Marseillan (428-434). Leon santua Aita Santuaren idazkaria izan zen Erroman eta Agustin santuaren dotrinen edo irakatsien aldeko proposamenak idatzi zituen. Jaieguna, ekainaren 25a da.\nBNF: 12158211s (data)\nOpen Library: OL1009960A


Juan San Martin Eibarko Udal Liburutegia\nZerbitzu karta honen bidez, gure eguneroko lanean eskaintzen ditugun zerbitzuak eta horiek aurrera eramateko gure gain hartzen ditugun konpromisoak azaldu nahi dizkiegu hiritarrei. Hau dena, zerbitzuaren kalitateari dagokionez, etengabeko hobekuntza lortzeko helburuarekin.\nLiburutegiaren misioa herritarrentzat topaleku bilakatzea da, topaleku fisiko zein birtuala, liburutegien alorretan kalitatezko zerbitzuak eskaini ahal izateko: irakurketa eta etengabeko ikasketa sustatu, kulturaren hedapena bermatu, herriko fondoaren ikasketa eta ikerketa erraztu eta informazio teknologietarako sarbide egokia izan.\nEdozer ikasteko beharrizana asetzeko topalekua izan behar da Liburutegia, hau da, bere funtzio hezitzailea oinarrian izan behar du:\nHeziketa formalarekin bat egin behar du, honen sostengu bilakatuz.\nEtengabeko formakuntza eta ikasketarako leku bilakatu behar da.\nInformazio-alfabetatzea bermatu behar du informazioaren gizartean herritarrak barneratuz.\nIkastola eta ikastetxe desberdinetako liburutegiekin elkartasuna bilatu beharko du.\nLiburutegia informazio eta ezagutzaren sarbide izan behar da, balio erantsia eskainiz gaur egungo informazio kanaletatik bereizteko:\nErabiltzailea orientatu, informazioaren hautaketa egokia egin.\nInformazio unibertsalaren sarbidea izan; herriko informazioa zaindu.\nLekuko informazioa sortu, mantendu eta hedatu.\nKultura idatzia eta digitalaren arteko espazio integratua izan.\nIzaera integratzailea: era guztietako erabiltzaileentzako zerbitzuak eta informazio euskarri anitzak eskaintzea .\nAukera berdintasuna: Aukera berdinetan informazio zerbitzua eta sarbidea bermatzea, dagoen euskarria kontuan hartu gabe eta irizpide komertzial eta ideologikoak alde batera utziz.\nHeziketarekiko konpromisoa: Herritarren ikasteko premia eta beharrizana kontuan harturik liburutegia heziketaren sostengu den instituzio bilakatzea eta gizartearen informazio-alfabetatze beharra asetzea.\nIzaera berritzailea: Berrikuntza teknologikoaren eta aldaketen moldaketan parte hartzea.\nParte-hartzea: liburutegiak eskaintzen dituen zerbitzuetan herritarren parte hartzea bilatzea.\nLiburtegiko arduraduna: Eva Alberdi Zubiaurre\nHelbidea: PORTALEA eraikina, 1. Solairua\nBista Eder, 10 – 1 - 20600 EIBAR\nHelbide elektronikoa: liburutegia@eibar.eus\nOrdutegi arrunta (urritik Sanjuanetara)\nastelehenetik ostiralera: 9:00 – 13:30 eta 16:00 – 20:30.\nlarunbat, igande eta jai egunetan: 10:00 – 13:00 eta 16:00 – 20:00.\nikasleentzat ordutegi bereziak azterketa garaian: 9:00 – 20:30. (eguerdian itxi gabe)\nastelehenetik ostiralera: 16:30 – 20:00.\nUdako ordutegia (astelehenetik ostiralera)\nUztaila: 9:00 - 13:30 eta 16:30 - 19:30\nAbuztua: 9:00 - 13:30\nIraila: 9:00 - 13:30 eta 16:00 - 20:30\nUrteko egutegiaren xehetasunak: https://www.eibar.eus/eu/kultura/jsm-liburutegia/informazio-orokorra/ordutegia\nIradokizunak, kexak eta erreklamazioak aurkezteko moduak


HVS-2000 Switcher eta ClassX grafiko berriekin, WLVT-TV-k Produkzioko fluxuak hobetzen ditu eta aireko itxura | NAB Show News | 2020 NAB Show Media NAB Show LIVE-ren bazkidea eta ekoizlea LIVE. Broadcast Ingeniaritzako berriak\nHasiera » Berriak » HVS-2000 Switcher eta ClassX grafiko berriekin, WLVT-TV-k Produkzioaren fluxuak eta aireko itxura hobetzen ditu.\nCypress, CA, 19ko otsailaren 2020a - FOR-A America Corporation-ek gaur jakinarazi du PBS39 / WLVT-TV-k, Lehigh Valley-ko hedabide publikoen parte den Bethlehem-en (Penn.), Bere kontrol gela berritu zuen pasa den abuztuan FOR-A HVS- 2000 HANABI bideo produkzioko kommutadorea eta ClassX emititzeko sistema grafikoa. Ekipamendu berriak geltokiaren jatorrizko programazioaren ikusmena hobetu du, baita zuzeneko produkzio fluxuak ere.\nAdibidez, HVS-2000-k ClassX-eko grafikoak kargatu eta erreproduzitu ditzake, beraz, TD-k zuzeneko produkzioetan sar ditzake. Hori dela eta, PBS39en diseinatzaile grafikoak ez du kontrol gelan egon behar "errutina" ekoizpenak egiteko. "Biak ondo integratu zirenean ikusi nuenean, baita prezioa ere, begi bistako aukera bat zela ikusi nuenean", esan zuen Andrea Cummis teknologiako arduradun nagusiak.\nGeltokiaren urte anitzeko ekipamendua berritzeko planaren zati bat, HVS-2000 eta ClassX-ek Grass Valley eta Chyron sistemak zahartzea ordezkatu zuten. PBS39-k etengailu berria 32 sarrerekin hornitu zuen (48ra hedagarria) eta 3 M / E errendimenduko 6 M / E panel bat, eta 4 MELite ™ autobus, AUX autobus tradizionalak M / Es guztiz funtzional bihurtzen dituztenak. Cummis-ek kommutadorearen AUX urruneko kontrol panelak goraipatu ditu, monitoreak elikatzeko erabiltzen direnak. "Oso lagungarria izan da eta gure router irteera asko askatu ditu", esan zuen.\nPBS39 estudioko "ohiko" produkzioa lau kamerako filmaketa da, baina ez da ohikoa estudioko eta PTZko kamerak erabiltzen dituzten 10 kamera filmatzea. "Emanaldi harrigarri handiak egiten ditugu hemen, eta FOR-A kommutadorearekin, ez da batere arazorik", esan du Cummisek.\nEkoizpen gau oso zaratatsu batean, PBS39-k inguruko gertuko areto batean programa bat ekoizten ari zen estudioan zuzeneko ekitaldi bat filmatzen zuen bitartean. HVS-2000-k jarioa kanpoko jaurtiketatik audio inkorporatuarekin jasotzeko gai izan zen, geltokiko akatsa gehitu programako jarioari eta markako edukia grabatu zuen audio inkorporatuarekin - estudioko produkzioa eten gabe. "Txertatutako audioa pasatzeko gai izateak garrantzirik ez zuela zirudien", gaineratu du Cummisek, "baina gure gaua erabat gorde dugu guretzat".\nPBS39-k bi dozena baino gehiago ikuskizun ekoizten ditu hilero, nazio sindikatuaren You Bet Your Garden serieko pasarteak barne, baita Scholastic Scrimmage, aspaldiko tokiko institutuko azterketa akademikoa. Filadelfiako merkatuaren baitan (DMA) #4) Pennsylvania ekialdean eta New Jersey mendebaldean zerbitzatzen, geltokiak zuzeneko "udaletxeko" bilerak antolatzen ditu hainbat gairen inguruan. Serie bakoitzak bere grafiko desberdinak lortzen ditu eta Cummis-ek esan zuen ClassX-ek geltokiaren diseinatzaile grafikoa sormenagoa izatea ahalbidetu zuela.\nClassX-ek RSS feeden erabilera ere onartzen du hauteskundeetako emaitzak eta bestelako datuak grafikoetan eguneratzeko, geltokiaren sistema grafiko zaharrak onartzen ez zuen funtzioa. Cummis-ek esan zuen sistema "funtzionatu zuen" iazko hauteskunde lokalen estaldurarako iaz, baina aurrera begira, azaroan Hauteskunde Gaueko sistema oso osorako erabiltzea espero du.\n"Hau oso garrantzitsua da. Jendea nonahi izango dugu ", azaldu du Cummisek. "Gure hauteskundeen estaldura aldakor berriarekin eta ClassX-ekin hobeagoa izango da."\nFOR-A ClassX-en banatzaile esklusiboa da Ipar, Erdialdea eta Hego Amerikan. Hitzarmena FOR-A bideo aldagailuekin integratutako ClassX denbora errealeko emisio grafikoak sortzeko eta erreproduzitzeko gaitasuna eskaintzen du esatariak eta zuzeneko gertaeren ekoizleak.\nLehigh Valley Public Media ™-ri buruz\nLehigh Valley Public Media ™ -ek, PBS39 / WLVT, WLVR eta WPPT, egoitza nagusia, herritarren konpromisoa sustatzeko eta Lehigh Haran Handiaren eskualde-beharrak asetzeko katalizatzaile gisa funtzionatzen du, komunikazio plataforma eta baliabide dinamikoen bidez. Reporter Corps®-ek PBS39 News Tonight, plataforma digitalak eta WLVR-entzako bideratutako edukia sortzen du. Lehigh Valley Herri Komunikabideak eta Lehigh Haran Handiko Bidea Bidea elkartzen ari dira Lehigh Valley Reads eskualdeko alfabetatze ekimena finantzatzeko eta betetzeko. Kanpaina hau Lehigh bailarako ikasle guztiek maila mailan irakurri dezaten 2025. urtera arte ziurtatzen du. Lehigh Valley Public Media erakundeak Pennsylvania ekialdeko eta New Jerseyko ekialdeko zerbitzurako komunitateko jabetzakoa da. Lehigh Valley Public Media erakundeak Allentown enpresan lizentziatu du Lehigh Valley Public Telecommunications Corporation. Informazio gehiago nahi izanez gero, bisitatu PBS39.org.\nBroadcast ingeniaria Broadcast Ingeniaritza Difusio grafikoak CG FOR-A Graham Chapman Egunkarira egindako prentsa Zuzeneko ekoizpena PBS Ekoizpen aldatzailea SoftAtHome, MStar, CES2017 Loreak eta geziak Ultra HD foroa Bideo ingeniaria Bideo aldatzailea\t2020 02--19\naurreko: Houston Abeltzaintza Ikuskizuna Eta Rodeo ™ Saddles Pliant® Technologies-en CrewCom®-rekin batera\nHurrengoa: Post Produkzioaren ingeniaria


HEZKIDETZAN ESKU HARTZEN talde-bloga: Feminismoak, iraultza eta plazera\nAste honetan, feminismoen gaia jorratu dugu Hezkidetza iturriak: feminismoak izeneko irakurgaian. Interesgarria izan da oso, eta orain, hausnartzea egokitzen zaigu\nAurreko urteko lanak irakurri ondoren Unaien lana hartu dut analisirako. Izan ere, berak Uxue Alberdiren lana hartu du eta honek egindako hainbat adierazpen feminista azaldu ditu. Hala, 2019an egindako eta aurten saritua izan den Kontrako Eztarritik saiakera ekarri zuen hausnarketara. Nik, honi, aste honetako elkarrizketa bat gehitu nahi nioke.\nAmaia Lekunberri kazetariak Alberdiri Dendaostekoak (Susa, 2020) liburuaren harira elkarrizketa bat egin dio Argia aldizkarian. Liburuak ere feminismoko gai batzuk jorratzeko bidea eman duelako, elkarrizketan zehar hainbat gauzei buruz hitz egiten dute. Hala ere, bada zerbait gustatu zaidana eta hausnartzen jarri nauena: ´Baina aldi berean eman diote beraiek nahi zuten lekua, eta ez diote uko egin irakurtzeari, beren burua janzteari, beste gauza batzuk egiteari, eta niretzako inportantea dena: dibertsioari. Zeren badaukat sentsazioa batzuetan borroka batean sartzen garenean ematen diogula halako zentralitatea eta garrantzia, arintasunez mugitzea ahazten zaigula’.\nParagrafo hau hainbat aldiz irakurri eta Emma Goldman-ek primeran esan zigun: ‘Ezin badut dantzarik egin, hau ez da nire iraultza!’ esaldia etorri zait burura. Eta pentsatzen hasi naiz, era feminismoan plazerak zein leku duen, ea militantzian plazera non kokatzen dugun. Eta hala, Laura Muelasen aipu honekin topatu naiz.\nElkarrizketan ikusi ahal izango duzuen moduan, berak honakoa dio: ‘Nire sentsazioa da aktibistek pentsatzen dutela militantzian plazererako oso toki gutxi dagoela. Baina praktiketan ikusten dut plazererako espazio asko dagoela. Gauzak, oro har, ez dira egiten plazera lortzeko, baina praktikan, plazer asko dago. Kontua da oso gutxi hitz egiten dugula horri buruz, eta ez dugula kontuan hartzen. Oraindik badago, beharbada, halako ideia multzo bat zehazten duena zer den garrantzitsua eta zer ez, eta beraz, zeri buruz hitz egin behar dugun. Eta horrek lekua jaten dio plazerari’.\nHona ekarri nahi nuen nolabait, feminismoa iraultza bat izateaz gain, plazerarekin duen harremanarekiko lotura. Hezkidetzaren lotura ere ikusten saiatu naiz, eta inguruko irakasleei galdetu diet. Baina ez dit inork erantzun feminismoa curriculum eduki gisa nork aipatu zuen. Agian, hor ere badago iraultza bat egiteke.\nETIKETAK #IratiBarojaAgirregabiria, FEMINISMOAK


Irabazi Samsung Galaxy S7! 2 minutu besterik ez eta DOAN | Androidea\nIrabazi Samsung Galaxy S7!\nBai, bai, ondo entzun duzu. Gaur Samsung Galaxia S7 zozketatuko dugu Urrezko platinozko akabera eta 32 GB barruko memoriari esker Ibiltzen da eta telefonoan aurrezteko aplikazioa.\nGure webgunean ohikoa den bezala, lehiaketa oso erraza izango da, beraz, ez itxaron gehiago eta jarraitu artikulua irakurtzen aukeratu Galaxy S7 erabat doan irabaztea.\n1 Nola irabazi Galaxy S7 Gold platinoia?\n2 Lehiaketaren iraupena\n3 Roams-i buruzko informazio gehiago\nNola irabazi Galaxy S7 Gold platinoia?\nHau da Samsung Galaxy S7-k Roams bulegoetan duen itxura\nGalaxia S7 irabazteko jarraitu beharreko urratsak hauek dira:\nPartekatu artikulua Twitter edo / eta Facebook bidez. Horretarako hurrengo esteketan klik egitea besterik ez duzu\nEgin klik hemen txiokatzeko:\nHemen gustatu eta partekatu dezakezu:\nInstalatu Roams aplikazioa telefonoan eta konektatu zure telefono operadorera. Aplikaziora sartzeko nahikoa da klikatu hemen. Jakina, gogoratu aplikazioaren barnetik operadorearekin zuzen konektatzen direnek bakarrik parte hartuko dutela.\nOsatu honako forma hau Roams-en erregistratu zaren posta elektronikoa adieraziz. Inprimaki hau erabiliko dugu zozketa egiteko eta parte-hartzaile guztiek Roams.es-en behar bezala erregistratu dutela egiaztatzeko. Aplikaziora zure Facebook edo Google datuekin sartzen bazara, plataforma horietan erabiltzen duzun posta elektronikoa adierazi behar duzu zure partaidetza zuzen erregistratu ahal izateko. Inprimakira sartzeko egin klik hemen\nEta kitto. Ikus dezakezunez, oso prozesu sinplea da eta 3 urrats sinple horiek jarraituz guztiz doako super oparia lor dezakezu.\nLehiaketa hurrengoan amaituko da 8. eguna 23: 59an.. Une horretan lanak itxiko ditugu eta irabazle guztien artean lehiaketa egingo dugu random.org plataformaren bidez.\nUne honetan Roams.es Espainian bakarrik dago erabilgarri, beraz lehiaketa Espainiako operadoreen erabiltzaileentzat soilik da. Baina ez kezkatu beste herrialde batzuetako gainerako irakurleok, Roams proiektua nazioartekotzeko lanean ari baita eta hori gertatzen denean lehiaketa berriak antolatuko ditugu Androidsis-en, denek parte har dezaten.\nIrabazleari mezu elektroniko bat bidaliko zaio saria emateko helbidea helarazteko. Erantzunik ezean, 48 orduren buruan zozketa errepikatuko dugu irabazlea lortu arte.\n[Berritu]: Dagoeneko telefonoaren irabazlea dugu. Zorioneko erabiltzailea Victor José de la Cruz Crespo granadarra izan da, bere Galaxy S7 berria doan hartzen duena.\nRoams-i buruzko informazio gehiago\nEzagutzen ez dutenentzat, Roams doako aplikazioa da, zure telefonora konektatzen zarenarekin kontrolatu zure megabyte eta minutu kontsumoa, hurrengo fakturaren prezioa eta iraunkortasun konpromisoa. Informazio honekin, Roams-ek zure profilera ondoen egokitzen den eskaintza iradoki dezake eta telefonoaren tarifan aurreztu ere egin dezake. Kapital handitze fasean dagoen% 100 espainiar proiektua da (ahal duzu inbertitu 26 € -tik aurrera) eta nazio eta nazioarte mailako enpresa garrantzitsuek saritu dute Microsoft, Google, Facebook edo Banco Santander bezalako izaera berritzaileagatik.\nArtikuluaren bide osoa: Androidea » Berri » lehiaketak » Irabazi Samsung Galaxy S7!\nJesus Lopez Morales esan zuen\nEa zortea dudan eta nire txanda da! He he! Nire mugikorra orain erretiratzeko prest dagoela. Bide batez, mila esker ezagutu nauzunagatik, Roams aplikazioa zoragarria da.\nErantzun Jesús López Morales-i\nAdrian castiñeira esan zuen\nErantzun Adrian Castiñeirari\nManuel Brandy Martin esan zuen\nErrege erregeak, opari hau ez dela estutzen\nErantzuna Manuel Brandi Martini\nEgina, mila esker eta zorte on.\nEgina, eta badaezpada erregistroaren pantaila-argazkia atera dut aplikazioan.\nMila esker eta zorte on.\nalexandra camacho esan zuen\nGalaxi 7 nahi dut\nErantzun Alexadra Camachori\nEz daukat sare sozialik, nola izena eman baina telefono hori irabazi nahiko nuke, nirea erdi izorratuta dago\nLoammi esan zuen\nIPhone bat balitz, dena egiteko traba egingo nuke, baina Samsung S7 bat? Zakarrontzia\nVodafone naiz eta aplikazioan erregistratzeko modurik ez dago ... laguntzarik ???\nsugey soza esan zuen\nIrabaztea gustatuko litzaidake, inoiz ezer irabazi ez baitut 🙁\nErantzun Sugey soza-ri\nBianca oniga esan zuen\nEgindakoa zortea izatea espero dut.\nErantzun Bianca Onigari\nenplegatu esan zuen\nParte hartzea gerundioa da. Aplikazioa instalatuta dago, itxura ona du.\nJose Luis Jimenez esan zuen\nSamsung da onena, telefono mugikorra behar dut\nErantzun Jose Luis jimenezi\nAplikazioa maite dut !! Parte hartu zuen !!\nEginda, zorioneko zozketa, eskerrik asko!\nCesar Rodriguez Molina esan zuen\nEa oraingoan badut zerbait egiteko ... .. Dena eginda dago !! Eskerrik asko !!\nErantzuna César Rodríguez Molinari\noarjonar esan zuen\nZozketa egin dugu dagoeneko eta irabazle bat dugu. Blogean iragartzeko baieztapenaren zain gaude.\nMaritza diaz esan zuen\nSakelako telefonoa izatea nahi nuke, edozein larrialdi dugun eta bertan ikas dezakegun guztia. Eskerrik asko\nErantzuna Maritza Diaz-i\nVictor Cruz Crespo esan zuen\nMila esker sariagatik iritsi bezain laster argazki bat igotzen dut nire Samsung galaxy s7-rekin mila esker berriro\nErantzun Victor De La Cruz Crespori\n473851 esan zuen\nEz dut inoiz ezer irabazi espero dut gaur zerbait ateratzea\nMigue esan zuen\nSamsung galaxy s7 irabazi nahiko nuke hau da zozketaren orrian sartzen naizen lehen aldia\n7 galaxia ertza nahi dut\nolivera luis gustavo esan zuen\nIrabazi nahi nuke, daukan teknologiagatik errezetatzen baitut\nErantzun olivera luis gustavo\nIrabazi nahi dut, behar dudalako eta teknologia gustatzen zaidalako nahi dut\nDominick esan zuen\nEz dut inoiz nahi eta telefono mugikor teknologikoa nuen Irabazi nahi dut fedea dut\noscar ronaldo ayon lopez esan zuen\nEz dut inoiz maite eta sakelako telefono ona nuen, mesedez\nErantzun oscar ronaldo ayon lopez\nBarbie Diaz esan zuen\nErantzun Barbie DIaz\nBREYNER FERNEY JIMENEZ JIMENEZ esan zuen\nBAT SELULARRAK IRABAZI BADA, EZ DUT EMAN NAHI NAIZ\nErantzun BREYNER FERNEY JIMENEZ JIMENEZ\nZER LORTU BEHAR DUT IRABAZTEKO\nKaixo. Egun on. Cel Samsung s7 bat irabazi nahi dut\nEz daukat inolako telefono lagungarri Estatu Batuetara iritsi berria naizen mesedez irabazi nahi dut?\nLucy Sofia Figueroa esan zuen\nKaixo, Lucy naiz, 14 urte ditut, ez daukat telefono mugikorrik, tabletarik edo ordenagailurik. Zozketa hau irabazi nahiko nuke.\nErantzun lucy sofia figueroari\nleonardo romero esan zuen\nBarinas venezuela nunka naiz eta niretzat ez dut ezer irabazi gezurra esateko sinesten ikusteko\nErantzun leonardo romerori\nMaria zerua esan zuen\nTelefono mugikorra nahi dut eta ez dakit nola egin, eman irtenbide bat\nErantzun Maria Heaven-i\nkaixo oso ondo lehiaketa hauek\nfrantzisbeltz esan zuen\nmesedez, nahi dudan telefono hori izan nahi dut\nTelefonoa izatea gustatuko litzaidake\nbaina erori eta hautsi nintzen\nBat izatea gustatuko litzaidake\nlagun iezadazu mesedez eskerrik asko\nRudys esan zuen\nTelefono mugikorra behar dut, ez daukat eta nahi dut, lagundu iezadazu mesedez\njacqueline ortega esan zuen\nSakelako telefonoa behar dut mesedez\nErantzun Jacqueline ortegari\nyajanni rodriguez esan zuen\nkaixo egun on plizz bat nahi dut\nErantzun yajanni rodriguez\nBat nahi dut mesedez\nAbel Marcel Ochoa esan zuen\nErantzuna Abel Marcel Ochoari\nJandrelkys Rangel esan zuen\nSamsung hau irabaztea gustatuko litzaidake, ahal baduzu, oso beharrezkoa dut\nErantzun Jandrelkys Rangel-i\nRayckford esan zuen\nTelefono mugikorra izatea gustatuko litzaidake, nire familiarekin harremanetan jartzeko\nAsko eskertuko nizuke mesedez behar dut Eskerrik asko\npumpx100pre esan zuen\nTelefono mugikor bat nahi dut, eman iezadazu eta pobrea naiz, amari deitu behar diot Argentinara bidaia egin zuelako eta ez dakit noiz itzuliko den.\ngiovanny quintero esan zuen\nJ7 hori fa¡¡¡¡rako nahi dut\nErantzun giovanny quinterori\nKaixo, nola atera naiz zozketatik?\njosennys rodriguez esan zuen\nkaixo irabazi nahi dut egia esan behar dut\nErantzun joseannys rodriguez-i\nBeti nahi dut Samsung s7\nJ7 nahi dut mesedez\nMarlene naranjo esan zuen\nSamsung s7x bat irabazi nahi dut mesedez\nErantzun Marlene Naranjori\njesebel esan zuen\nJainkoa duzun guztia bada, orduan behar duzun guztia duzu!\n❀ Jainkoak zuretzat du arazo bakoitzaren gakoa, argi bat itzal bakoitzarentzat, erremedio bat min bakoitzarentzat eta plan berri bat egunero.\n❀ Batzuetan gauzak ez dira espero zenuen moduan joaten, zure zain dagoena Jainkoaren onena baita!\n❀ JAINKOAK kentzen du baina itzultzen denean, ANITZEKOAK ...\n❀ Batzuetan egin dezakegun onena geldirik egotea da, Jainkoak guztia zainduko duenaren zain.\n❀ Jainkoarenganako fedeak ez ditu gauzak errazten, baina posible egiten du ...\n❀ Ez eutsi gauza txikiei, JAINKOAK zerbait handiagoa baitu zuretzat.\n❀ Jainkoak AUSARRA eta FEDEA ematen dizkizu zure buruak "dimisioa" esaten dizunean eta bihotz-bihotzetik esaten dizunean: SAIATU BIZITZA GEHIAGO!\n❀ Onena zure bizitzan sartzea da, konfiantza eta itxaron besterik ez duzu.\n❀ Ekaitzaren ondoren ortzadarra etorriko da, JAINKOAREN ituna da gurekin. Maite gaitu, erabat fidatzen da berarekin.\nBat fvrako nahi dut\nArianna esan zuen\nBat irabazi nahi dut mesedez bat behar dudalako\nTelefono mugikorra behar dut, mesedez, calle rio mesa 17 29620 posta kodea\nEz dut uste opari hauek publizitate zorte hutsa direnik hala ere ...\nreymar rend esan zuen\nmesedez nahi dut\nErantzun reymar rendoni\nestefania ayovi esan zuen\nTelefono hori irabazi nahiko nuke, ea zorte apur bat dudan, telefono hori behar dut klaseak berpizteko eta etxeko lanak egiteko.\nErantzun estefania ayovi\nHamin esan zuen\nBenetan al da hau?\nGoogle Home Chromecast-en oinarritzen da Android-en ordez\nFacebookek muturreko muturreko enkriptatzea ekarri nahi du Messenger-era


Saon - Wikipedia, entziklopedia askea.\n49°16′13″N 0°51′29″W / 49.2703°N 0.8581°W / 49.2703; -0.858149°16′13″N 0°51′29″W / 49.2703°N 0.8581°W / 49.2703; -0.8581\nBlay, Le Breuil-en-Bessin, Le Molay-Littry, Mandeville-en-Bessin, Rubercy eta Saonnet\n110 (%49.8) 115 (%52)\nSaon Frantziako udalerria da, Calvados departamenduan dagoena, Normandia Beherea eskualdean. 2013an 232 biztanle zituen.\n2007an Saon udalerrian erroldatutako biztanleak 231 ziren. Familiak 92 ziren, horien artean 20 pertsona bakarrekoak ziren (16 bakarrik bizi ziren gizonak eta 4 bakarrik bizi ziren emakumeak), 32 seme-alabarik gabeko familiak ziren, 36 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 101 etxebizitza zeuden, 92 familiaren etxebizitza nagusia ziren, 6 bigarren erresidentzia ziren eta 3 hutsik zeuden. Etxebizitza guzti hauek 99etxeak ziren. 92 etxebizitza nagusietatik 76 bere jabearen bizilekua ziren, 15 alokairuan okupaturik zeuden eta 1 doan lagata zegoen; 5 etxek bi gela zituzten, 11 etxek hiru zituzten, 17 etxek lau zituzten eta 59 etxek bost zituzten. 66 etxek euren parking plaza propioa zuten azpian. 39 etxetan ibilgailu bat zegoen eta 47 etxetan bat baino gehiago zituzten.\nSaon udalerriko biztanleria-piramidea 2009an .\n2007an lan egiteko adina zuten pertsonak 157 ziren, horien artean 114 aktiboak ziren eta 43 inaktiboak ziren. 114 pertsona aktiboetatik 109 lanean zeuden (57 gizon eta 52 emakume) eta 6 langabezian zeuden (5 gizon eta 1 emakume). 43 pertsona inaktiboetatik 19 erretiraturik zeuden, 16 ikasten zeuden eta 8 "bestelako inaktibo" gisa sailkaturik zeuden.\n2009an Saon udalerrian 87 unitate fiskal zeuden, 219 pertsonek osaturik. Pertsona bakoitzeko diru-sarrera fiskalaren mediana urteko 17.931 euro zen.\n2007an zeuden 9 komertzioetatik, 2 bestelako produktu industrialen fabrikazioko enpresak ziren, 2 eraikuntza enpresak ziren, 2 ibilgailuen saltze eta konpontze enpresak ziren, 2 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 4 zerbitzu publikoetatik, 1 zurgina zen, 1 iturgina, 1 ile apaindegia eta 1 albaitaria.\n2000. urtean Saon udalerrian 11 nekazaritza-ustiategi zeuden, 728 hektarea erabiltzen.\nBlay (1,3 km)\nLe Breuil-en-Bessin (1,4 km)\nSaonnet (1,6 km)\nLe Molay-Littry (3,2 km)\nBNF: 15248075v (data)


Galdakaoko "Máximo Moreno" Udal Musika Eskolako 2018/2019 ikasturterako matrikulazio-epea maiatzaren 14an hasiko da ikaslen guztientzat, lehenagokoak zein barriak izan, eta ekainaren 1ean amaituko da. Ordutegia astelehenetik eguenera, 11:00etatik 14:00etara eta 16:00etatik 19:00etara izango da, eta barikuetan, 09:00etatik 14:00etara.\nEskola honetan 5 urtetik hasita sartu lei adin muga barik. Irakaskuntza 4 mailatan banatuta dago: lehenengo harremana musikarekin edo I. maila (5 eta 6 urte), hasiera (II. Maila) 7 urtetik hasita; finkapena (III. Maila) eta hobekuntza (IV. Maila), eta tailerrak 14 urtetik gorakoentzat. Era beran, errefortzuko klaseak emoten dira kontserbatorioko sarrera-probak prestatzeko; Hezkuntza bereziko ikasleentzat musika-gela be eskaintzen da.\nEskainitako musika-tresnak ondokoak dira: akordeoia, bateria, baxu elektrikoa, kantua, klarinetea, flauta, gitarra klasikoa, gitarra elektrikoa/akustikoa, panderoa, pianoa, perkusioa, saxofoia, tronpeta, txistua, trikitixa, biolina. Aurten tronboia eta biolontxeloa erantsiko dira. Ganera, espezialidadeak be eskaintzen dira:Konboa, errefortzua, zaleen abesbatza, batukada eta gela berezia-hezkuntza berezia (aurretiaz alkarrizketagaz). Goizez eta arrastiz.\n2017/2018 ikasturte honetan, "Máximo Moreno" Musika Eskolak 543 ikasle izan ditu


“Bihotzaren Hitzak”, amodiozko gutunen lehiaketa - Nontzeberri\nHasiera/BESTELAKOAK/“Bihotzaren Hitzak”, amodiozko gutunen lehiaketa\nAusartzen zarete amodiozko gutun bat euskaraz idazten? Aukera paregabea duzue orain Barakaldoko Udalaren Kultura, Hezkuntza eta Euskara Arloak antolatutako amodiozko gutunen 25. lehiaketarekin.\nIzan ere, gutuna literatur genero da berez, eta ugariak dira pertsonen arteko komunikazioan oinarritutako literatur lanak. Sentimendu eta hunkipenen komunikazioa sustatu, eta genero horrek duen aberastasuna berreskuratu nahian, egin du lehiaketarako deialdia.\nGutunak originalak, argitaragabeak eta aurrez saritu edo argitaratu gabeak izango dira. Aurkezpenari dagokionez, gehienez bi foliotako gutunak izango dira, ordenagailuan idatziak. Lanak Gurutzetako Kultur Etxean aurkeztu beharko dira urtarrilaren 18a baino lehen, eta azalean, Bihotzaren Hitzak 2020 Maitasun Gutunen XXV. Lehiaketa jarrita, ohiko postaz helbide honetara bidaltzeko aukera ere baduzue: Balejo kalea, 4.48903 Barakaldo, ez baitira e-mailez bidalitako gutunak onartuko.\nEpaimahaiak idazkiaren garapena, estiloa, ortografia, aurkezpena eta originaltasuna baloratuko ditu; eskuz idatzitakoetan, berriz, kaligrafia ere bai. Paperaren ezaugarriak ordea, (kolorea, usaina eta testura) parte-hartzaileek aukeratu behar dituzte.\nSari banaketa 2020ko otsailaren 15ean izango da. Lehen saridunak 350 euro hartuko ditu. Eta gero, bi accesit egongo dira 200 eurokoak. Ekitaldi berean saritutako gutunak irakurriko dira.\nDatu guztiak, Barakaldoko Udalak duen webgunean.


Ekonomia - Turismoa - Page #67\n2013 Apirila 26\nBero eraikidüra xede bat Xiberoan\nEgürra energia berrigarri bezala erabilirik datekeana, lehen xedeak gogozkatzen ari dira Xiberoan. Egün horietan estudio bat hasiko da, Maule, Atharratze eta Gotainen, hiru bero sareen eraikitzea egingarri denez aztertzeko. Bero sare batek, egürrarekin hur beroa egiten düan bertz bero batetik, eraikin pübliko, enpresa edo etxe batetara, barneko berotzeko ala xahatzeko hur beroa banatüko dü. 2000 tona egür behar lirateke hiru bero sareen ibilarazteko, Xiberoko oihanek aise segürtatzen ahal düen kantitatea. Estüdioa Akitania eskualdeak dirustatzen dü eta eraikidüraren kostea Departamentüko Elektrifikazio sareak bere gain har lioke.\nEntzün Bertrand d'Hults Herri Alkargoako Energia berriztagarrien sailako teknikalaria :\n2013 Apirila 22\n1953 - 2013 LA VERNAren deskubritzea\n1950 an atzamanik izan zen La VERNA sala, Georges Lépineux speleologoak züan lehen sartzea atzaman San Martiko Harrian. Urte bat berantago, Harum tazieff, Marcel Loubens eta Georges Lépineux lehentze sartü ziren La verna gelan. Geroztik, hur zentrala bat egin da eta turismoari zabaltü da sala. Aurten 60 urte egiten dü LA VERNA atzamanik izan zela. Aste hontako ostokadan LA VERNAren historia kontatüko deiküe, SHEM hur zentralan lan egin düan Clément Bozom-ek eta speleologen izenean Sébastien Verlhac Atarraztarrak. Aurten eginen diren animazioak aipatüko deizküe Aline Elgoyhen eta Ramuntxo Jonnet-ek.\nNola LA VERNA atzaman zen ? Clément Bozom Ligiarra :\nNola muntatü zen xede turistikoa ? Clément Bozom :\nLA VERNAren historia. Lépineux-en sartzea ziloan, Sébastien Verlhac speleologoa :\nTurisma eta speleoen arteko harremanak, Sébastien Verlhac :\nLA VERNAk 60 urte aurtenko animazioak, Ramuntxo Jonnet eta Aline Elgoyhen :\n2013 Apirila 12\nEtxen ekoizpen merkatüak Urdiñarben\nEtxe ekoizpen merkatüa antolatüko dü Ürdiñarbeko herriak üztail eta agorrilako igante goiz oroz. Herriko Etxea, alkarteak, besta batzordea alkartü dira xede horren bürüala eramaiteko. Xede honek bi helbüru badütü, alde batetik Xiberoko etxe ekoizpen egileer salgüne berri baten eskentzea eta eroslearekin ekoizpenaz xüxenka mintzatzea, bestetik, animazio baten sortzea herriari bizi emaiteko. Merkatü hortan parte hartzeko interesatürik diren ekoizleak, Ürdiñarbeko Herriko-Etxearekin hersatü behar dira.\nSan Martiko Harrian üdako sasuari pentsatzen\nElhürrarekin ürrentü da sasua San Martiko Harriko lerragünean. Uste bada, elhür sasua baikor izan dela, ez da etxit hala izan. Negü hontan elhür izanik, elhür elkitzeak gastü haboro ekarri dü. Bestalde, aroa ez da izigarri alte izan, leküko jenteak gütiago goiti joan dira araoa txarren gatik eta Nafartarrak gütiago jin ahal izan dira bide zerratzearengatik. Iragan urtearekin konparatüz, jentezionea % 4az apaltü da. Orai, elhürra hur dadin haidürü dira, dagün negüari so lanen hasteko. Azkenik, iragan üdan izan ziren animazioneen arrakastarekin, aurten ere animazioneak antolatüko dütüe San Martiko Harrian.\nEntzün René Errezaret San Martiko Harrika lerragüneko komünikazio ardüradüna :\n2013 Apirila 11\nARSENE espartiña enpresa berri bat\nEmazte bikote batek, espartiña enpresa sorkuntza bat egiten dü Xiberoan ! 26 urteko bi emazte, Charlotte Saunier eta Audrey Haspérue ARSENE SARL enpresa sortü düe. Biak xiberotarrak dira, espartiña ontsa ezagützen düe eta behar bat senditü düe modako espartin berri elibaten sortzeko. Oihalak eta mota bereziak dira, espartinak MEGAM enpresan eginaraziko dütüe. Beren estüdioak eta lanak baztertü dütüe projektü eder horren eramaiteko. Beren sorkuntzak edirenen dütüzüe "WWW.arsene-shop.com" webgünean.\nEntzün Charlotte Saunier ARSENE enpresa berriko bürüa :\nSoinüaren telekargatzeko (esküineko klika}\n2012 Abuztua 03Berri llabürrak\nDüala 30 urte, 1982ko agorrilaren 5an hasi zen Xiberoko Botza irratia hedatzen Irabarneko Jauregian. Aurten, 30 urteak ...\n2016 Otsaila 02Kultura\n2014-2015eko biltzar nausia egin dü Urrats Berriak izeneko alkarteak.Urrats berriak dantza, kantore eta Patchwork kürtso...


"81 amama" dokumentalaren aurkezpena, urriaren 17an - Ahotsak.eus\n"81 amama" dokumentalaren aurkezpena, urriaren 17an\n2013ko urr. 15a, 09:17\n"81 amama" dokumentala aurkeztuko dute Donostian, Doka Kafe Antzokian. Euskal emakumearen inguruan eraikitako iruditegiari buruzko proiektua da, amama-biloben arteko harremana aztertzen duena.\n"81 amama" dokumentalak XX. mende hasieran jaiotako amamen bizimodua hartzen du aztergai moduan, eta zehazkiago nekazal bizitza tradizionala bertan behera utzi zuten amamen eta haien biloben arteko transmisioa. Material gisa amama-biloba horien memoria indibidual eta kolektiboak erabiltzen ditu. Dokumentala "kultur transmisioa eta euskalduntasuna ulertzeko moduen hausnarketa bat da, euskal emakumearen inguruan eraikitako iruditegiari buruzko proiektua". Urriaren 17an aurkeztuko dute Izaro Gonzalez Ieregik zuzendutako lana, 19:30ean Doka Kafe Antzokian.\n81.amama belaunaldiari begira jarri dira: "1963. urtean, Quosque tandem saiakeran, 80. generazioan kokatzen gintuen Oteitzak, kalkulu horiei jarraiki gure amamak 81. amama generazioa dira eta gu orain 81. amamei begira jarriko gara, dagozkigunak baitira", azaldu dute dokumentalaren egileek. "Kultur ondare bilketatik urrunduz belaunaldi honen eta bere biloben arteko memoria, identitate eta estiloetatik ikus-entzunezko bidaia egingo dugu. Transmisioaren leku fisiko eta sinbolikotzat dauzkagun baserriak izango dira gure mugimenduen haize orratza, kantauri isurialde guztitik egindako bidaia honetan amama eta bilobak ezagutuko ditugu: bizitza tradizionala bezala ezagutzen dugun gainbehera ezagutu duten baserri-emakumeak eta noizbait baserri-emakumea izandako amama daukan biloba".\nDuela urte bi pasatxo gurekin harremanetan jarri ziren "81 amama" proiektukoak. Baserriak mendetan izan duen funtzioa hain belaunaldi gutxitan galdu izanaren zergatiak aztertu nahi zituzten. Euskal Herri osoko lekukoak bilatu nahi zituzten, baserrian jaio bai baina gerora bertan bizi izan ez diren emakumeenak. Guk kontaktu batzuek eman genizkien, Ahotsak.com-en elkarrizketatutako pare bat emakumerenak. Eta beraiek beste amama batzuen berri eman ziguten guri. Irrikitan gaude egin duten lana ikusteko.\nDokumentala 45 minutukoa da. Trailera Vimeon jarri dute. Facebook orria ere badute.


HONDROCREAM Batera erosi batetik 39€\nKrema Hondrocream batetik disc endekapenezko gaixotasun eta bizkarreko mina eta mina joint erosi Batera (Espainia)\nLortzeko Hondrocream Batera, behar:\nNon erosi Batera Hondrocream\nZehaztu ordena formularioa zure kontaktu xehetasunak lortzeko krema, batetik, artrosia eta mina itzuli eta artikulazioak Hondrocream Batera prezio murriztua. Arduraduna deituko duzu laster eskuragarri ez dagoenean Hondrocreamzuen deitu egingo da laster. Duzu bakarrik ordaindu jaso ondoren, partzelaren batetik courier edo postetxean Batera.\nKrema gomendatzen da askotan medikuek horiek paziente Batera jaso duten hainbat lesioak (hausturak, sprains, tendoiak eta muskuluak, contusions, etab.) eta nahi azkar mina kentzeko. Hondrocream ondoeza arintzen ia berehala aplikatu ondoren. Droga hau da, eraginkorra konplexua terapia eta standalone gisa produktua.\nNola erosi krema Hondrocream Batera\nErosteko Hondrocream uneko deskontua Batera (Espainia), sartu Zure telefono-zenbakia eta izena erabiliz eskaera-orria, eta laster jarriko da harremanetan Kudeatzailea enpresaren galdera guztiak erantzun, eta amaitzean entrega Hondrocream at esan zuen helbidea. Ordainketa bakarra jaso ondoren, partzelaren ordaindu bidalketa postetxean edo mezularitza. Kostu bidalketa Hondrocream Batera el correo zure helbide desberdinak izan daitezke beste hiri Espainian, jakiteko prezioa Kudeatzailea ondoren ordena sorkuntza krema web orrian.\nNola larria da, bizkarreko mina eskuineko aldean? Zer egin, bada, kezkatuta mina atzera goiko gerrian ezta? Nola identifikatu kausa eta mina kentzeko?\nOrdena Batera Hondrocream


MARIA RUIZ TORRADO (Irun, 1984) antropologoa eta doktorea da Ikasketa Feministak eta Generokoetan (UPV/EHU, 2016). Irakasle moduan lan egiten du Balioen Filosofia eta Gizarte Antropologia Sailean (UPV/EHU).\nHistoria (UPV/EHU, 2006) zein Gizarte eta Kultur Antropologia (UPV/EHU, 2008) ikasi ondoren, Ikasketa Feministak eta Generokoak unibertsitate-masterra (UPV/EHU, 2010) egin zuen. Gero, doktoregoa egiteari ekin zion, Mari Luz Estebanen zuzendaritzapean, Doktoretza-aurreko Beka (Eusko Jaurlaritza, 2013-2016) batekin. Emaitza Kartzela genero-erakunde bezala: genero-bereizkeriak, erresistentzia-praktikak eta agentzia Euskal Herrian espetxeratutako emakumeen artean (2016) doktore-tesia izan zen; non Arabako, Iruñeko eta Martuteneko kartzelatan itxitako emakumeen bizipenak jorratzen dituen, arreta berezia jarrita espetxealdiko genero-desberdinkeriei eta horiei aurre egiteko emakume atxiloek gauzaturiko erresistentzia-praktikei.\nDoktore-tesiaz harago, Antropologia Feministaren baitako lehen urratsak honako ikerketen egilekide gisa eman zituen: “Emakumeek Tolosako Historiari egindako ekarpenak” (Tolosako Udala, 2008-2009), “Historia de las mujeres en Irun. 1931-1992” (Irungo Udala, 2009-2011) eta “Mujeres ex-presas: vulnerabilidad y autonomía” (Emakunde, 2011-2012).\nRed Geispe eta SinRejas ikerketa-sareetako kidea da, baita Ankulegi Antropologia Elkartekoa ere.


Albizturko Eskola: 2018\nEskolako azken eguna ospatzeko herri kirol jaialdi bikaina izan dugu eskolan! Mila esker parte hartzaile guztiei! UDA ONA PASA!\nKostata baina lortu dugu!\nZeinen ongi pasa genuen Hondarribin!!\nPasa den ostegunean Lizartzara joan ginen, bertan Lizartza eta Altzoko lagunekin elkartuz jolas asko egin genituen. Ume asko elkartu ginenez bi taldetan banatu behar izan genuen, Haur Hezkuntzakoak eliz azpian eta Lehen Hezkuntzakoak berriz frontoian ibili ginen. Hainbat jolasetan primeran pasa eta ederki gosetu ondoren, eskola ondoko parkean elkartu ginen denok hamaiketako goxo bat egitera.\nEDERKI PASA GENUEN!!!!!\nEA NOIZ ELKARTZEN GAREN BERRIZ!!!!!!!\nGURE BELTXITA ETA MORENITA PORTATZEN ARI DIRA. EGUNERO ARRAUTZ BAT JASOTZEKO AUKERA DUGU. ASTELEHENETAN ALDIZ 3 JASOTZEN DITUGU, ETA BEGIRA ZERTARAKO ERABILI DIREN ASTE HONETAKO ARRAUTZAK. ESKERRIK ASKO MAREN. EDERRAK ZEUDEN MADALENAK.\nKAIXO DENOI!! EGURALDIA LAGUN OSTIRALEAN BASORA TXANGOA EGIN GENUEN. SORPRESA ASKOREKIN TOPATU GINEN... EDERRA IZAN ZEN\nATZO TOLOSAN IZAN GINEN "KOKO" FILMA IKUSTEN.\nASKO GUSTATU ZITZAIGUN FILMA. ONDOREN HAMAIKETAKOA PARKEAN EGIN ETA BERTAN JOLASTU GENUEN.\nONDO PASA GENUEN GOIZA!!!!!\nANTZERKI TOPAKETAK BIDEGOIANEN\nMaiatzaren 3an Bidegoianen elkartu ginen Aizarna, Errezil, Bidegoian eta Albizturko ikasleak.\nAntzerki, dantza, bertso eta jolas ugariz gozatzeko aukera paregabea izan genuen.\nAzken bertsoan gogora arazi ziguten datorren ikasturtean guri tokatzen zaigula antolatzea. Lasai, zerbait egingo dugu eta!!!\nEskerrik asko denoi, elkarrekin gozatzeko aukera emateagatik.\n"Mila bederatziehun ta lehenengo urtian...". Nolakoa zen balea hura? Ozta-ozta baina lortu genun denon artean balea marraztea!\nOstiralean Larraitzen bisita izan genuen. Berari esker berdela eta antxoak gertutik ezagutzeko aukera izan genuen. Eskerrik asko Larraitz!\nAste honetan bisita berezi bat izan degu eskolan. Imanolek Liburuen Altxorra ekarri digu eta bertan egongo da denboralditxo batez. Aukera paregabea gurea. GOZATU!!!\nOstiralean Tolosara joan ginen inguruko eskola txikietako ikasleekin batera olinpiadetan parte hartzera. Ederki pasa genuen!\nMartxoak 8 Emakumeon eguna\nEmakumeon eguna ospatu dugu gaurkoan Albizturren.\nBesteak beste, goizean ipuin bat ikasle, guraso eta irakasleon artean irakurri dugu eta ondoren pankarta prestatu dugu. Milesker modu batera edo bestera parte hartu duzuen guztioi!\nAsmakizunetara jolasteko aukera ere izan dugu. Ea zuek asmatzen duzuen!\nHODEI ARREGI IPUIN KONTALARIA\nMartxoak 2an Hodei arregi ipuin kontalaria etorri zitzaigun AHOZ AHO programak eskainita.\nArratsalde eder bat pasa genuen ipuinak entzunez.\nEskerrik asko Mai Gorostiaga, Alaien aitari, bere eskaintzagatik eta beste horrenbeste Hodei Arregiri, ipuinak hain ondo kontatuz hainbeste gozarazteagatik.\nALBIZTUR ZURI ZURI\nBerriro ere Albiztur manta zuriz estalita ikusteko aukera izan dugu aste honetan. Bai polita!!!!!!!\nEDERKI PASA GENUEN, ONDORENGO ARGAZIETAN IKUSTEN DEN MODUAN\nZELAIA ZURI ZURI\nPARKEKO TXIRRISTAN BAINO HOBETO EGIN GENUEN IRRIST!!!!\nELURRETAN ARRASTAKA BLAI EGINDA BUKATU GENUEN!!!!\nEz zitzaigun asko kosta iñauteritan eskolara etortzea. Ederki ibili giñan!\nMIGUEL PINTO LAILA ETA MIKELEN AITA URTARRILAREN 12AN "HIRU TXERRITXOEN" IPUINA KONTATU ZIGUN PORTUGESEZ. MILA MILA ESKER\nGaurkoan, sukaldaritza tailerrean gure Feli kuttunaren etxean aritu gara lanean. Talo egile profesionalen pare!\nLIZARTZA, ALTZO ETA ALBIZTURKO ESKOLAKO IKASLEEN ARTEKO TOPAKETA\nUrtarilak 19an Altzo, Lizartza eta aAbizturko eskolako ikasleen arteko topaketa egin genuen. Eta lau topagune egin genituen. Bi taldetan gurasoek lagundu ziguten, antzerki bat sorginarena izan zen eta bestea Mariorena, oso politak biak, baina Albizturko haurrek ere egin zuten antzerki bat IPOTXAREN ETXEA izena zuena. Udaletxean berriz, aurten Albizturko ikasleek egin dutena bideo batean azaldu zuten, besteek berriz euskal mitolojiako pertsonaien puzlea osatu genuen.\nPRIMERAN IBILI GINEN\nBIDANI ETA ALBIZTUR TXURI URDINEN ETA EKOGUNEN\nBidani eta Albiztur elkartu ginen eta Txuri Urdinera joan ginen denok batera.\nOso ondo pasatu genuen eta asko ikasi genuen patinatzen.\nLH tik behera Ekogunera joan ziren, haiek ere uste dugu oso ondo pasatu zutela. Beraiek Bidanikoekin batera beste autobus batean joan ziren.\nGURE BELTXITA ETA MORENITA PORTATZEN ARI DIRA. EGU...\nANTZERKI TOPAKETAK BIDEGOIANEN Maiatzaren 3an Bid...\nHODEI ARREGI IPUIN KONTALARIA Martxoak 2an Hodei a...\nMIGUEL PINTO LAILA ETA MIKELEN AITA URTARRILAREN 1...\nGaurkoan, sukaldaritza tailerrean gure Feli kuttun...\nLIZARTZA, ALTZO ETA ALBIZTURKO ESKOLAKO IKASLEEN A...\nBIDANI ETA ALBIZTUR TXURI URDINEN ETA EKOGUNEN B...